گەشتێك بۆ بیرەوەریستان.\nبه‌شی چواره‌م : مالوان\nئه‌گه‌ر پارته‌کانی به‌ره‌ی کوردستانی درێژه‌پێده‌ری ڕامیارییه دژه\nخه‌ڵکییه‌کانی ده‌وڵه‌تی عیراقی و پارتی به‌عس نه‌بوونایه، ده‌بوو\nیه‌که‌م هه‌نگاوی پاش سه‌ره‌نجامه فیفتی فیفتییه‌که‌ی هه‌ڵبژاردنی\n1992،سڕینه‌وه‌ی ئاسه‌واری ڕامیارییه‌کانی ئه‌و پارت و ده‌وڵه‌ته\nبووایه، نه‌ك پێچه‌وانه‌که‌ی. \nپێش ئه‌وه‌ی باس له گه‌شته‌که‌م بۆ مالوان بکه‌م، به‌باشی ده‌زانم که‌مێك له مێژووی ئه‌م ئوردووگه «سه‌دامی»یه بدوێم. مالوان ده‌شتێکه و ده‌ستی ڕێکه‌وتی - شه‌ڕی عیراق- ئێران و به‌رله‌شکری پارته‌کانی به‌ره‌ی کوردستانی بۆ سوپای پاسدارانی کۆماری ئیسلامی ئێران بۆ سه‌ر شاری هه‌ڵه‌بجه و دڕنده‌یی میری عیراق – ئه‌م ده‌شته‌ی ئاوه‌دانکرده‌وه. من نازانم بۆی هه‌یه، به‌و پێیه‌ی که ئه‌و ده‌شته نێوێکی هه‌یه، له کۆندا شارێکی گرنگ یا ناوه‌ندێكی فه‌رمانڕه‌وایی کۆن بووبێت، به‌ڵام تا کۆتایی هه‌شتاکانی سه‌ده‌ی رابوردوو ئه‌و ئاوه‌دانییه‌ی نه‌بووه.\nمالوان شوێنێکی دڵگیر و ستراتیژییه، چونکه که‌وتۆته نێوان ده‌ربه‌ندیخان و شاره‌زوور و عه‌ربه‌ت و گونده‌کانی ئه‌و ده‌ڤه‌ره، شوێنێکی کشتوکاڵیشه. ئاماژه‌کردنم به مالوان، ته‌نیا بۆ ناساندنی شوێنه‌که‌یه، چونکه له سایه‌ی ده‌سه‌لاتی به‌عس و ده‌سه‌لاتی به‌عسییه کورده‌کاندا نێوی ئه‌م ناوچه‌یه سڕاوه‌ته‌وه*. هه‌ر ئاوا ناسنامه‌ی شاری هه‌ڵه‌بجه شێوێندراوه و کراوه به «هه‌ڵه‌بجه‌ی شه‌هید»، هه‌رواش ناسنامه‌ی مالوان سڕاوه‌ته‌وه و کراوه به (مدینة صدام) و دواتریش به (هه‌ڵه‌بجه‌ی تازه)**، هه‌رچه‌نده نێوی خۆی «مالوان» گه‌لێك له‌وانه خۆشتره... .\nئه‌وه‌ی که له ده‌رگه‌ی شارۆچکه‌ی «مالوان»دا ده‌چه‌قێته چاوی سه‌ردانیکه‌ران، وێنه‌ی گیانبه‌ختکردوویه‌کی (حسك)ه، که خراوه‌ته چوارچێوه‌ی وێنه‌که‌ی «سه‌دام حوسه‌ین»، که له نێو ئه‌ستێره‌یه‌کی هه‌شتپاڵوودا بوو. سه‌ردانیکه‌ری به سه‌رنج، حه‌ز ده‌کا یه‌کسه‌ره له ترومبێله‌که دابه‌زێت و له‌سه‌ر ئه‌و وێنه‌یه راوه‌ستێت و لێی وردبێته‌وه. چونکه وردبوونه‌وه ده‌خوازێت و که‌سێك گه‌ر مه‌به‌ستی بێت، ده‌توانێت هۆشمه‌ندی بزووتنه‌وه‌ی کوردایه‌تی له ده‌ستوبرد و جوانناسی لای ئه‌ندامانی ئه‌و بزاڤه به‌گشتی سه‌ره‌رای جیاوازی نێوی پارته‌کان و پاگانده‌کانیان، له‌و وێنه‌دا بخوێنێته‌وه، که چۆن پارته‌کانی بزاڤی چه‌کداری کورد، نه‌ك رامیاری و پراکتیکیان له‌گه‌ڵ میرییه‌ك و پارتێك که دژی جه‌نگاون جیاوازی نییه و نه‌بووه، به‌ڵکو سیمبوله‌کانیشیان هاوبه‌شن. ئه‌ستێره هه‌شتپاڵووه‌که‌ی به‌عس، ده‌توانێت سیمبولی (حسك، ینك، پدك و ته‌نانه‌ت پاسۆك)یش بێت.\n(کۆڵانێکی هه‌ژارنشینی ئۆردووگه‌ی مالوان - (مه‌دینه سه‌دام\nکاتێك که ده‌گه‌یته گه‌راج و له ترومێله‌که داده‌به‌زیت، یه‌که‌م شت که دێته ڕێت، جۆگه‌له و چڵکا و گۆمی گه‌نیو و دڕکوداڵی که‌نار ڕێگه‌کانه. ئه‌گه‌ر به ترومبێل تێپه‌ڕ ببی، ئه‌وا تاسه‌ی ڕیگه‌کان، هه‌ناوت به‌رده‌داته‌وه، گه‌ر به پیاده‌ڕیش بڕۆی، ئه‌وا ناچار بۆ زووتێپه‌ڕین و خۆقوتارکردن له بۆگه‌نی جۆگه‌له‌ی به‌رده‌م ماڵه‌کان، ناچار ده‌بی، ڕێگه‌که‌ت قه‌دبڕ بکه‌یت، بۆ ئه‌مه‌ش ده‌بێت توانای بازدان و بازبازێنت به‌سه‌ر جۆگه‌له و گۆمه‌کاندا هه‌بێت.\nشتێك که ئه‌م ئوردووگه‌یه له هه‌موو شوێنه‌کانی تر زیاتر جیاده‌کاته‌وه، جوانناسی ده‌وڵه‌مه‌ند و لێپرسراوه میرییه‌کانه له ڕازاندنه‌وه‌ی ته‌لار و بالاخانه‌کانیاندا. بۆ بیانییه‌ك که شارستانییه‌تی ئه‌و ده‌ڤه‌ره به ڕه‌نگی سه‌وز و نه‌خشونیگار (زه‌خره‌فه)ی مناره‌ی مزگه‌وته‌کاندا بناسێته‌وه و ڕێی بکه‌وێته ئوردووگه‌ی «مالوان» و بیه‌وێت ڕاپۆرتێك له‌سه‌ر گه‌شته‌که‌ی بنووسێت، ئه‌وا ده‌ستبه‌جێ نێوی «ماڵوان» ده‌گوڕێت به مزگه‌وتاوا (مزگه‌وتئاوا) و ژماره‌یه‌کی دوورودرێژ بۆ بوونی مزگه‌وت له‌و ئوردووگه‌دا ده‌نووسیت. من بۆخۆم که له پاش ڕاپه‌ڕینه‌وه چه‌ندین شه‌و و ڕۆژم له‌و ئوردووگه‌دا به‌سه‌ر بردووه و شاره‌زای بووم، تووشی هه‌ڵه‌یه‌ك بووم؛ پاش بڕینی چه‌ند کۆڵانێك، به براکه‌مم وت "میز زۆری بۆ هێناوم و ناتوانم تا ماڵی مامه‌م خۆم راگرم، با خۆمان بکه‌ین به مزگه‌وتێکدا"، ئه‌ویش وتی "تۆ پێش که‌وه ، ئه‌وا منیش هاتم، له ده‌ستی راسته‌وه له‌وسه‌ر مزگه‌وتێك هه‌یه"، منیش به پرتاو به‌ره‌و خانوویه‌کی رازاوه‌ی سه‌وز، که چه‌ند پایه‌ی به نه‌خش و نیگاری هه‌بوو، چووم و به‌ڕێکه‌وت ده‌رگه‌که کرابووه‌وه و خۆمم پێدا کرد، کاتێك که سه‌رم هه‌ڵبڕی پیره‌ژنێك و چه‌ند کیژۆڵه‌یه‌کی مێردمناڵ دانیشتبوون. زۆر شڵه‌ژام و ڕه‌نگم تێكچوو، پیره‌ژنه‌که وتی"فه‌رموو کوڕم، کێت ده‌وێت"، له شه‌رماندا زمانم لاڵ بوو و هه‌ردوو ده‌ستی خۆمم به نیشانه‌ی داوای لێبوردن به‌رزکرده‌وه و هه‌رچۆن بوو به پچڕ پچڕ پێم وت "ببوره دایه، وامزانی مزگه‌وته‌که‌یه". کیژۆڵه مێردمناڵه‌کان دایانه قاقای پێکه‌نین و قڕیوه‌قڕیو، خۆشم له ناخه‌وه قاقا پێکه‌نینم ب خۆم ده‌هات. هه‌رچۆن بوو له‌نێو ئه‌و ماڵه مزگه‌وتاوییانه‌دا مزگه‌وته‌که‌م، دۆزییه‌وه. به‌لام ئه‌مجاره پێچه‌و‌انه‌ی هه‌موو مزگه‌وته‌کان مزگه‌وتێکی هه‌ژار، بێ مناره و بێ نه‌خش و نیگار، ته‌نانه‌ت له ماڵه هه‌ژارێك ده‌چوو. ئیتر ئه‌و ڕۆژه تا ئێواره خزمه‌کانم به به‌سه‌رهاتی مزگه‌وته‌که پێکه‌نین.\nئه‌مه دیارترین دیارده‌ی جیاکه‌ره‌وه‌ی ئه‌م ئوردووگه‌یه له ئوردووگه‌کانی تر، ئه‌وه‌ی دانیشتوانی ئه‌م ئوردووگه‌یه - ئاواره‌کانی هه‌ڵه‌بجه، خورماڵ، هۆرامان، سیروان و ... که پاش وێرانکردنی هه‌له‌بجه رژێم له‌وێدا کۆیکردوونه‌ته‌وه- له جارانیان جیاده‌کاته‌وه، ئه‌وه‌یه که له‌م ئوردوگه‌دا خه‌ڵکی فره‌تر خه‌ریکی مامه‌ڵه‌کردنه له‌وه‌ی کشتوکاڵ. زۆرینه دوکاندار، کارگه‌ر، ده‌ستفرۆش، شۆڤیر و فه‌رمانبه‌رن. به‌لام به‌زۆری خه‌ڵکه‌که‌ی هه‌ژار و ده‌ستکورتن. هه‌ژاری له پۆشاكی خه‌ڵکه‌که‌یدا ڕه‌نگی داوه‌ته‌وه. به‌گشتی خزمه‌تگوزاریه‌کان یا نین یا ئه‌گه‌ر هه‌شبن زۆر سه‌ره‌تایین. هه‌رچه‌نده له سه‌رده‌می ڕژێمی «به‌عس»دا هه‌م بۆ ئه‌وه‌ی ڕامیارییه‌که‌ی – سڕینه‌وه‌ی ئاسه‌واری شارێك که به کیمیایی خنکاندی-جێگیر بکات و هه‌م له‌به‌ر ئه‌وه‌ی که ئه‌م ئوردووگه‌یه نێوی (شاری سه‌دام – مدینة صدام)ی لێنرابوو، تاڕاده‌یه‌ك ڕێگه‌وبان و ئاو و ئاوه‌ڕۆ و پاکوخاوێنی و بنکه‌ی ته‌ندروستی و فێرگه‌کانی گرنگیان پێدرابوو.\nساڵی 1991 کاتێك که دوایی ڕاپه‌ڕین چوومه ئه‌م ئوردوگه‌یه، پاکوخاوێنی و ڕێگه‌وبانه‌کانی سه‌رنجی سه‌ردانیکه‌رانیان ڕاده‌کێشا، به‌ڵام ئیتر ساڵ له دوای ساڵ وه‌ك گشت شار و شارۆچکه‌کانی تری کوردستان، به‌هۆی تاڵانگه‌ری و شه‌ڕی میلیشیایی (ینك– پدك)، (ینك– باکع) و ...تد ئه‌م ئوردووگه‌یه: وێرانکرا، وێران نه‌ك به‌و مه‌به‌سته‌ی که وه‌ك سڕینه‌وه‌ی ئاسه‌وارێکی ڕامیاریه‌کانی به‌عس و له‌بارکردنی زه‌مینه‌ی گه‌رانه‌وه‌ی دانیشتوانه‌که‌ی بۆ شوێنی خۆیان به دروستکردنه‌وه‌ی خانووبه‌ره‌کانیان له هه‌له‌بجه و ئوردووگه‌کانی چوارلای، سیروان، خورمال، گونده‌کانی شاره‌زوو و هۆرامان و گێڕانه‌وه‌ی ڕه‌گه‌زه‌کانی ژیان بۆ شوێنه‌کانی پێش ئازاری 1988یان.\nده‌سه‌لاتدارانی هه‌رێم هه‌ر له سه‌ره‌تای ده‌سه‌ڵاتیانه‌وه نه‌خشه‌کانی ڕژێمی «به‌عس»یان زیندوو ڕاگرت و په‌ره‌یان به ڕامیارییه‌کانی وی دا؛ له‌وانه دابینکردنی داراییه‌کی زۆر بۆ هێز و که‌سایه‌تییه ئایینییه‌کان، ڕامیاری چه‌کدارکردنی خه‌ڵك به دانی موچه‌یه‌کی باشتر له‌چاو موچه‌ی کارگه‌ران و فه‌رمانبه‌ران، دانانی مه‌رجی پارتی (حزبی) بوون له به‌رامبه‌ر ده‌ستڕاگه‌یشتنی خه‌ڵك به کار و پێداویستییه‌کانی ژیان، گۆڕینی کار له چالاکییه‌کی کۆمه‌ڵایه‌تییه‌وه بۆ ئه‌رکێکی پارتیی و ڕامیاریی، به‌ستنه‌وه‌ی به‌هره‌مه‌ندبوون له خزمه‌تگوزاری و کارئاسایی به مه‌رجی لایه‌نگری پارتییه‌وه بۆ ده‌سه‌ڵاتدارانی ناوچه‌که و .. تد. نموونه‌شم بۆ درێژه‌دانی ده‌سه‌لاتدارانی بۆرژوازی کورد به ڕامیارییه‌کانی به‌عس، ئه‌وه‌یه، که بۆخۆم له‌گه‌ڵی ڕووبه‌ڕوو بووم.\nساڵی 1993 له ئوردووگه‌ی «مالوان» چووم بۆ (دواناوه‌ندی مه‌وله‌وی کوڕان) و ویستم سه‌رله‌نوێ ده‌ست به خوێندن و خۆپه‌روه‌رده‌کردنه‌وه بکه‌م، به‌لام وه‌ڵامی به‌ڕێوه‌به‌ری فێرگه‌که، هه‌مان وه‌لامی به‌ڕێوه‌به‌رێکی ئاسایشی ڕژێمی به‌عس بوو، ئه‌گه‌ر بچوومایه بۆ ژێر ده‌سه‌ڵاتی ئه‌و ڕژێمه و بمویستایه درێژه به خوێندن بده‌م، هه‌ر وایان پێ ده‌وتم: " تۆ موالیدی سه‌ربازیت گیراوه و به فیرار ده‌درێیته قه‌له‌م". پێم وت " مامۆستا، سه‌ربازی چی و هه‌لاتنی چی، من له کوردستانی ئازاددام. هه‌روه‌ها من له ڕاپه‌ڕینه‌که‌ی 13ی ئایاری 1987ی هه‌ڵه‌بجه‌دا ناچاربووم به‌ره‌و ناوچه‌ی ئازادکراو بڕۆم و ده‌ست له خوێندن هه‌ڵگرم و له کیمیابارانه‌که‌دا برینداربووم و ناچار سێ ساڵ له ئاواره‌ییدا له ئوردووگه‌کانی ئێراندا ماومه‌ته‌وه و یه‌کێکیش بووم له خوێندکاره زیره‌که‌کانی شاری هه‌له‌بجه و له ساڵی 1987دا لێبوراوی گشتی بووم". له‌وه‌ڵامدا وتی " به‌ده‌ستی من نییه و ئه‌مه بڕیاری شالیاریی په‌روه‌رده و راهێنانه و پارله‌مانی هه‌رێم په‌سه‌ندی کردووه و ئێمه هێشتا به یاساکه‌ی سه‌رده‌می ڕژێم کارده‌که‌ین، هه‌رکات بڕیاره‌که گۆڕا، وه‌ره به‌سه‌رچاو منیش وه‌ك خوێندکارێك لێره وه‌رت ده‌گرم، ئه‌مه بڕیاری من نییه و بڕیاری سه‌رووی منه!".\nکاتێك که ڕژێمی به‌عس نه‌خشه‌ی ئه‌م ئوردووگه‌یه‌ی داڕشت، بێجگه له‌وه‌ی ده‌یویست گه‌ڕانه‌وه‌ی خه‌ڵکی هه‌له‌بجه بۆ زێدی خۆیان بکاته خه‌یاڵ، له هه‌مانکاتدا هه‌نگاوی بۆ قۆناخی دووه‌می نه‌خشه دوژمنکارییه‌کانی دا؛ ڕژێم هه‌ر له هه‌فتاکانی سه‌ده‌ی رابوردووه‌وه، کاتێك که گونده‌کانی راگواست و خه‌ڵکه‌که‌ی له به‌رهه‌مهێنه‌ره‌وه کرده بێکار. هه‌ر له‌و سه‌ره‌تایه‌وه، کاری بۆ ژیانه‌وه‌ی کێشه خێڵه‌کییه‌کانی خه‌ڵکی چوارلای هه‌ڵه‌بجه و شاره‌زوور کرد. سه‌رۆکخێڵه‌کانی بۆ چه‌کداربوون و کۆکردنه‌وه‌ی ئه‌ندامانی خێڵه‌کان له چوارچێوه‌ی هێزێکی چه‌کداری خێڵه‌کی هاندا، هه‌ڵبه‌ته نابێت، ئه‌وه‌شمان له‌بیر بچێت، که پارته ئۆپۆزسیۆنه چه‌کداره‌کانی شاخ وه‌ك به‌رهه‌می شه‌ڕی میلیشیاییان، پاڵپشتێکی گه‌وره بوون بۆ جێبه‌جێبوونی نه‌خشه‌کانی به‌عس، بۆ نموونه شه‌وانه لایه‌نه‌کان ده‌یانکوتایه سه‌ر ئه‌ندامان و لایه‌نگرانی پارته نه‌یاره‌کانی تر و داوای پاره‌یان لێده‌کردن، تێهه‌ڵدانیان ده‌کردن، ده‌یانکوشتن، کۆنه لێپرسراوانی بزاڤی چه‌کداری ئه‌یلوولیان ئازار ده‌دا و لێیان ده‌کوشتن، هه‌ڵهاتووانی شه‌ڕی (عیراق– ئێران)یان ناچار به به‌جێهێشتنی ناوچه ئازادکراوه‌کان ده‌کرد... تد، ئه‌مانه هه‌موو هانده‌ری چه‌کهه‌ڵگرتنی خه‌ڵك و بوژانه‌وه‌ی ناوچه‌گه‌رێتی و خێل بوون، ئه‌وه‌ی که بووه هۆی ئه‌وه‌ی له «هه‌ڵه‌بجه»دا ده‌یان تیپی (فه‌وجی) سووك دروست ببن، که به‌ره به‌ره خه‌ریك بوو، هه‌ر گوندێك و تیپێکی به‌رکه‌وێت.\nگۆماوێکی ئۆردووگه‌ی مالوان، که منداڵان راوه سه‌ره‌مێکوته‌ی تێدا ده‌که‌ن.\nئه‌وه‌ی که ئه‌وڕۆکه له یه‌که‌م دیداری ئه‌م ئوردووگه‌دا ده‌بینرێت، به‌رهه‌می ئه‌و شتانه‌یه که له سه‌ره‌وه باسم لێوه‌کردن. چونکه له‌م ئوردووگه‌دا له هه‌موو شوێنێك فره‌تر ئاسه‌واره‌کانی به‌عس ده‌بینرێن، ده‌توانم بڵێم له‌گه‌ڵ چوونه ئه‌م ئوردووگه‌وه، ده‌ستبه‌جێ هه‌ست به تارمایی به‌عس به‌دوای خۆته‌وه ده‌که‌یت. ئاخر سیمبول و په‌یکه‌ر و ئه‌ستێره چوارپاڵوه‌کانی به‌عس له ده‌رگه‌ی ئه‌م ئوردووگه‌دا به‌خێرهاتنت لێده‌که‌ن.\nئه‌م رامیارییانه، کاراییه‌کی فره‌یان له‌سه‌ر ئاستی چاوه‌روانی (ته‌وه‌قوع) و ڕۆشنبیری و هوشیاری خه‌ڵکی ئوردووگه‌ی «مالوان» داناوه، به‌یه‌ك وشه باشترین تاقیگه‌یه بۆ ڕامیارییه دژی خه‌ڵکییه‌کانی ده‌سه‌ڵاتدارانی هه‌رێم. ئه‌وه‌ی به‌دوای پێناسه‌ی دروستی نه‌ته‌وه‌دا ده‌گه‌ڕێت، ئه‌وه‌ی به دوای ئاسه‌واری «به‌عس»دا ده‌گه‌ڕیت، ئه‌وه‌ی ده‌یه‌وێت دیوی ڕاسته‌قینه‌ی دیموکراسی بۆرژوازی کوردیی بۆ ده‌رکه‌وێت، پێوسیته سه‌ردانی ئه‌م ئوردووگه‌یه بکات، پێویسته خه‌ڵکی ئه‌م ئوردووگه‌یه بدوێنێت، خه‌ڵکانێك که چاره‌سه‌نووسیان له نێوان گه‌ڕانه‌وه بۆ زێد و مانه‌وه له ئوردووگه‌ی «مالوان»دا به هه‌ڵواسراوی ماوه‌ته‌وه و هه‌موو ڕۆژه‌یی تارمایی به‌عس به‌سه‌ر سه‌ریانه‌وه، تووشی دڵه‌خورپه‌ی کردوون.\n* چ وه‌ك سڕینه‌وه‌ی ئاسه‌واری ڕامیارییه‌کانی به‌عس، چ وه‌ك گێڕانه‌وه‌ی ماف و ئاساییکردنه‌وه و ئارامکردنه‌وه‌ی باری ده‌روونی خه‌ڵكی جه‌نگزه‌ده، ده‌بوو زه‌مینه بۆ گه‌ڕانه‌وه‌ی دانیشتوانی ئوردووگه زۆره‌ملییه‌کان، به گێڕانه‌وه‌ی باری ئاسایی پێش کۆچپێکردنیان و سازدانه‌وه‌ی ژیانی پێش وه‌ده‌رنانیان و هاوچه‌رخیکردنی ڕه‌گه‌زه‌کانی ژیان له شوێنه‌کانی خۆیاندا، ئه‌م ئوردووگایانه به‌ره‌و سڕینه‌وه بڕۆن. هه‌ڵبه‌ت له‌بیرمان نه‌چێت، به له‌بارکردنی ژیان و ئاماده‌یی ئاره‌زوومه‌ندانه‌ی دانیشتوانه‌که‌یان.\n** له‌م ناوگۆڕینه‌دا ته‌نیا، نێوی «مالوان» نه‌گۆڕدراوه، به‌ڵکو نێوی خودی «هه‌ڵه‌بجه» گۆڕاوه و ئه‌مه‌ش کارایی له‌سه‌ر خه‌ڵکه‌که‌ی داناوه.


ئه‌و ڕۆژه جیهانیه‌یه كه له كۆی گشتی جیهان له رۆژی ( 8- مارس ) هه‌موو ساڵێك ئاهه‌نگ و سیمینار ڕێك ده‌خر\nمه‌به‌ست له ده‌سنیشانكردنی ئه‌م ڕۆژه بۆ گه‌ڕانه‌وه‌ی شكۆی ڕێزی ئافره‌ته و هێنانه كایه‌ی خودیه بۆ كایه‌ی سیاسی و ئابوری كۆمه‌ڵایه‌تی بۆ ته‌واوی ئافره‌تان\nله هه‌ندێك وه‌ڵاتی وه‌ك ( صین – ڕوسیا – كوبا ) ئافره‌تان له‌م ڕۆژه‌دا بۆیان هه‌یه پشو وه‌ربگرن و( 8- مارس ) نماشی مافه‌كانی خۆیان بكه‌ن بۆ ته‌واوی مرۆڤایه‌تی .\nئاهه‌نگ گێڕان به‌به‌ۆنه‌ی ( 8- مارس ) ده‌گه‌ڕێته‌وه بۆ ساڵی 1945 له‌یه‌كه‌م كۆنگره‌ی یه‌كێتی ئافره‌تانی دیموكراتی جیهانی له وه‌ڵاًتی فه‌ره‌نسا كه له شاری پاریس به‌ڕێوه چوو ئه‌م یه‌كێتیه پێكهاتوه له كۆمه‌ڵێك لادراوی حیزبی شيوعی فه‌ره‌نسا، دواتر ئه‌م یه‌كێتیه‌یان پێكهێنا و كۆنگره‌یان به‌ست\nپاڵنه‌ری سه‌ره‌كی بۆ به‌ستانی كۆنگره په‌راویزخستی ئافره‌تان بوو له كایه‌ی سیاسی و ئابوری كه له ئه‌نجامی ئه‌م په‌راوێز خستنه به هه‌زاران ئافره‌ت له شاری نیۆرك له ساڵی 1856 ڕژانه سه‌ر شه‌قامه‌كان و داوای به‌شداریكردن له‌م دوو سێكته‌ره‌یان ده‌كرد به‌ڵام بێ ئه‌نجام بوو تاكو ساڵی 1977 و به فشاری رێكخراوه‌كانی مه‌ده‌نی ولایه‌ته یه‌كگرتوه‌كانی ئه‌مه‌ریكا هاو كۆك بون كه 8-مارس وه‌ك رۆژی ئافره‌تان ده‌ستنیشان بكرێت .\nله وه‌ڵاتی ( ئه‌فغانستان – ئه‌نگۆلا – ئه‌رمه‌نیا – ئه‌زبیجان – بیلاروس – بوركینا – كمبوریا - صین) ته‌نها ئافره‌ت بۆی هه‌یه بشوو بدات و پیاو ده‌وامی فه‌رمی خۆی ده‌كات واته وه‌ك رۆژێكی مرۆی دانی پێنه‌نراوه\nله وه‌ڵاتانی ( كامیرۆن – كرواتیا – رۆمنیا – بوسنه و هه‌رسك – صربیا – چیك ) ئه‌م ڕۆژه وه‌ك بۆنه‌یه‌كی گشتی دانه‌نراوه ته‌نانه‌ت ئافره‌تانیش ناتوانن پشوو وه‌ربگرن و ده‌وامی فه‌رمی خۆیان ده‌كه‌ن\n( 8- مارس ) و مافی ڕاسته‌قینه\nمافی ئافره‌ت له تاكه‌وه ئه‌بێ بگۆردرێ بۆ گشتی به‌و پێیه‌ی مافی گشتی مرۆڤه و تێَڕوانینێكی گشتی بۆ بكرێت بخرێته قالبی یه‌كسانی ژیان كه له ته‌واوی رۆژه‌كانی تر بدره‌وشێته‌وه پشتگوێخستنی ئافره‌ت له سۆنگه‌وه كاره‌ساتێكی فكری بێ به‌هانه‌یه\n( 8- مارس ) و نمایشی زمان\nله‌و بۆنه‌یه‌دا زمان گه‌لێك له پاڵ ( 8- مارس ) به‌ده‌ر ده‌كه‌ون و بیرو باوه‌ڕی خۆیان بۆ تویژی ئافره‌تان ده‌سه‌پێنن به‌ڵام خۆی له نمایشێكی زمانه‌وانی ده‌بینێته‌وه نه‌وه‌ك ڕاسته‌قینه‌و كرداری به گوێره‌ی وته‌ی هه‌ندێك خانمی ئه‌م زمان گۆیانه ژیانی ڕۆژانه‌یان پێچه‌وانه‌ی قسه‌ی سه‌ر شاشه‌كانه و پیاو سالاری ده‌ژیت . كه له‌میژوی مرۆڤایه‌تی پیاو سالاری ده‌ستی باڵای هه‌بوه و ئه‌نجامی كپ كردنی ئافره‌ت بوه له كایه‌ی ژیاندا په‌یوه‌ندی نه به‌كلتورو نه‌به ئاین هه‌بوه به‌ڵكوو ئایدلۆژیای پیاوه‌تی به‌سه‌ریدا زاڵه\nله پاڵ ( 8- مارس ) و لێدان له پیرۆزیه‌كانی ئاین\nئه‌وانه‌ی زمان گۆی ( 8- مارس ) ن بۆ جوانكردنی نمایشیان په‌نا بۆ باسكردنی ئاین وه‌ك به‌ربه‌ست له‌به‌رده‌م به‌دیهێنانی مافی ئافره‌تان ده‌هێنن. كه‌ره‌ساتی بیركردنه‌وه لێره ده‌ست پێده‌كات كه ئاین بۆ ڕێزگرتن له خودی مرۆڤ و یه‌كسانی ژیان هاتۆته خوارێ : چجای بۆ په‌رده‌پۆشكردنی پیاو سالاری یان ئافره‌ت سالاری و تاوانی مرۆی\nئه‌گه‌ر ته‌ماشای ئاینی پیرۆزی ئیسلام بكه‌ین هه‌ر له‌سه‌ره‌تای هاتنه خواره‌وه‌ی مافی خۆنوسین و چاره‌ی به مرۆڤ داوه بئ جیاوازی: وه سوره‌تی تایبه‌ت به ئافره‌تانی دابه‌زاند و تا ده‌گاته حه‌دیسه‌كانی گه‌وره‌كردن و به‌خێوكردنی كچان\nله كۆتیدا ( 8- مارس ) نمایشێكی ئاقڵانه‌ی پێویسته كرداره‌كانی بۆخزمه‌تی مرۆڤایه‌تی بێت .


فێستیڤاڵى "كوردیش ئۆسكار" له هه‌ولێر ساز ده‌كرێت\nبۆ ناساندنى زیاترى هونه‌رمه‌ندانى كورد به دنیا وه‌ك ئه‌وه‌ى هیچیان كه‌متر نییه له هونه‌رمه‌ندانى جیهانى و شایسته‌ى خه‌ڵاتى ئۆسكارى كوردین. له ئێسته‌دا ئاماده‌كارى كراوه بۆ یه‌كه‌مین فێستیڤاڵى تایبه‌ت به‌ناوی "كوردیش ئۆسكار" و بۆ یه‌كه‌م جار له شارى هه‌ولێر ساز ده‌كرێت.\nله‌وباره‌یه‌وه سینه‌ماكارى كورد پشتیوان عه‌بدوڵا به‌ڕێوه‌به‌ڕى فێستیڤاڵى ناوبراو به"وشه"ى راگه‌یاند: به‌هه‌ماهه‌نگى له‌گه‌ڵ چه‌ند كۆمپانیایه‌كى گه‌وره‌ى هونه‌رى و چه‌ند ده‌زگه‌یه‌كى میدیایى و ته‌له‌ڤزیونى، یه‌كه‌مین فێستیڤاڵى kurdish oskar له هه‌ولێرى پایته‌خت ساز ده‌كه‌ین له شه‌وى 25 ى مانگى ئاب، بۆ ئه‌و مه‌به‌سته سه‌ره‌تا داوا له ده‌رهێنه‌ر و به‌رهه‌مهێنه‌رى فیلمه كوردییه درێژه‌كان ده‌كرێ به‌تایبه‌ت ئه‌و فیلمانه‌ى له ساڵى 2010 تا كۆتای 2016 به‌رهه‌م هاتوون له كوردستان و ده‌ره‌وه‌ش فیلمه‌كانیان پێشكه‌ش بكه‌ن، دواتر له‌لایه‌ن لیژنه‌یه‌كه‌وه لیستى پاڵێوراوانى فیلم بۆ فێستیڤاڵى kurdsh oskar ڕاده‌گه‌یه‌نرێت، مانگێك پێش ئاهه‌نگى دابه‌شكردنى خه‌ڵاته‌كانى kurdish oskar سه‌رجه‌م فیلمه پاڵێوراوه‌كان له سینه‌ما به‌فرى و بێ به‌رامبه‌ر بۆ هاووڵاتییان نمایش ده‌كرێت.\nخه‌ڵاته‌كانى kurdish oskar بریتین له ئۆسكارى باشترین فیلمى كوردى، ئۆسكارى باشترین ده‌رهێنه‌رى كورد، ئۆسكارى باشترین ئه‌كته‌رى كوردى پیاو و ئۆسكارى باشترین خانمه ئه‌كته‌رى ژن و ئۆسكارى باشترین ئه‌كته‌رى كوردى منداڵ، ئۆسكارى باشترین سیناریۆى كوردى، ئۆسكارى باشترین وێنه‌گرى كورد، ئۆسكارى باشترین مۆنتێرى كورد، ئۆسكارى باشترین موزیكى سینه‌مایی كوردى، ئۆسكارى باشترین ئه‌زموونى سینه‌مایی كوردى، ئۆسكارى بینه‌ریش له ڕێگه‌ى مه‌سجه‌وه ده‌بێت.\nهه‌روه‌ها پشتوان عه‌بدوڵا گوتی، سه‌رجه‌م ئه‌و هونه‌رمه‌ندانه‌ى پاڵێوراوى خه‌ڵاتى kyrdish oskarده‌بن، داوه‌ت ده‌كرێن بۆ شه‌وى ئاهه‌نگى دابه‌شكردنى خه‌ڵات كه ته‌واوى میدیا و تیڤییه‌كان ڕاسته‌وخۆ ده‌یگوازنه‌وه، مه‌رجى به‌شداربوونى هونه‌رمه‌ندانى پاڵێوراو ئه‌وه‌یه كه ده‌بێت به‌جلى فه‌رمیى كوردییه‌وه بێنه سه‌ر سته‌یج و به‌شدار بن تێیدا، لیژنه‌یه‌كى پسپۆڕى كوردى و بیانى ده‌ستنیشانى وه‌رگرتنى خه‌ڵاته‌كان ده‌كات.\nوشه/ هه‌ولێر . شاخه‌وان شێخانى


خورماڵ لانكه‌ی گه‌شتیاری:\nناحیه‌ی خورماڵ سه‌ر به پارێزگای هه‌ڵه‌بجه‌یه و نێوانیان (21)كم ه، (79)كم یش له سه‌نته‌ری شاری سلێمانیه‌وه دوره، هه‌ڵكه‌وته جیۆپۆله‌تیكیه‌كه‌ی له نێوان هه‌ورامان و شاره‌زوردایه و به دامێنی چیاكان ده‌ژمێردرێ، بڕی بری باران بارینی ساڵانه‌ی له نێوان 650-850ملم دایه.\nده‌ستپێك و ڕه‌هه‌ندی مێژویی شاره‌كه:\nسه‌رچاوه مێژوییه‌كان ئاماژه ده‌كه‌ن به‌وه‌ی كه ئه‌م ناوچه‌یه شوێنی نیشته‌جێی گه‌لی ( لۆلۆی) بوه كه مێژووه‌كه‌یان ده‌گه‌ڕێته‌وه بۆ ناوه‌ڕاستی هه‌زاره‌ی سێیه‌می پ.ز. شوێنه گه‌شتیاری و مێژووییه‌كانی ئه‌م شاره گه‌واهی و ئاماژه‌ده‌رن به‌وه‌ی كه هه‌ر له كۆنه‌وه ژیانی تێدا بوه به هۆی دیارترین شوێنه‌واریه‌كانیه‌وه كه له ناوچه‌كه‌دا هه‌ن و تا ئێستاش بونیان ماوه، بونی هه‌ر شوێنه‌وارێكیش ئاماژه و سه‌لماندنی راستی ژیانی مرۆڤه، شوێنه‌واره‌كانیشی بریتین له ( شوێنه‌واری كۆنی قه‌ڵای خورماڵ) كه به پێی هه‌ندێك له سه‌رچاوه مێژوییه‌كان بۆ سه‌رده‌می ئیمپراتۆری ساسانی ده‌گه‌ڕێته‌وه، هه‌روه‌ها ( قه‌ڵای خان ئه‌حمه‌د خان ) و دواتریش (مناره‌و مزگه‌وتی گه‌وره‌ی خورماڵ) كه مێژووی بۆ سه‌رده‌می فتوحاتی ئیسلامی و به تایبه‌تی تر سه‌رده‌می كه‌سایه‌تی ( عبدالله كوری عومه‌ر ) ده‌گه‌ڕێنه‌وه. له سه‌رده‌می عوسمانیه‌كاندا ئیداره له ناوچه‌كه‌دا هه‌بوه به ناوی ( قه‌زای گوڵعه‌نبه‌ر ) دواتریش به تێپه‌ربونی كات ناوی شاره‌كه گۆڕاوه بۆ خورماڵ و دواتریش له ساڵانی 1925ز بۆ جارێكی تر له لایه‌نی ئیداریه‌وه خورماڵ ده‌بێته‌وه به ناحیه.\nخورماڵ بۆ لانكه‌ی گه‌شتیاریه؟\nشوێنه سه‌رنجڕاكێشه‌كه‌ی پاشان جێگه دیده‌نیه‌كانی له ڕوانگه‌ی مێژوویی و شارستانیه‌ت و گه‌شتیاریه‌وه بوه‌ته جێگای تێڕامانی خه‌ڵك و وایان كردوه گه‌شتیارێكی زۆر ڕوو له‌م شاره بكه‌ن كه ئه‌مانه‌ن به كورتی ئاماژه‌یان بۆ ده‌كه‌ین:\nمزگه‌وتی گه‌وره‌ی خورماڵ:\nمێژووی دروست بون و ته‌واو بونی ده‌گه‌ڕێته‌وه بۆ سه‌رده‌می هاتنی ئاینی ئیسلام و پاشان له سه‌رده‌می بابانه‌كاندا نۆژه‌ن كراوه‌ته‌وه و مێژوونوسان ده‌ڵێن بۆ سه‌رده‌می ئه‌سكه‌نده‌ری مه‌قدۆنی ده‌گه‌ڕێته‌وه، روبه‌ری گشتی مزگه‌وته‌كه 2500 مه‌تری دوجایه و له ساڵی 1961 نوێكراوه‌ته‌وه و دواتریش له ساڵی 1992 و سه‌رله‌نوێ نۆژه‌ن كراوه‌ته‌وه و ئێستاش له لایه‌ن ده‌زگای شوێنه‌وارانی كوردستانه‌وه نۆژه‌ن ده‌كرێته‌وه. له رۆژنامه‌ی ژین له ژماره 639ی ساڵی 1943ز شیعرێكی بڵاو كردوه‌ته‌وه كه ده‌ڵێت:\nده‌وری ئه‌صحابان سێ مزگه‌وت كران\nیه‌كێك له نگڵ دووه‌م له كرمان\nسێیه‌م له خورماڵ سه‌رچاوه‌ی كوردان\nمناره‌ی مزگه‌وتی گه‌وره‌ی خورماڵ:\nیه‌كێكه له كۆنترین شوێنه‌واره مێژوییه‌كانی خورماڵ و به شێوازێكی ته‌لارسازی سه‌رنج ڕاكێش دروست كراوه، مناره‌ی مزگه‌وته‌كه له ده‌روازه‌ی مزگه‌وته‌كه‌وه دروست كراوه‌و به‌رزیه‌كه‌ی (12)مه‌تره‌و له (8) لا پێكهاتوه و ناوه‌وه به پله‌كانه ده‌چیته سه‌ر مناره‌كه و مرۆڤ به ئاسانی ده‌گاته لوتكه‌ی مناره‌كه.\nئاوی كانزایی (گه‌ڕاوی خورماڵ):\nمێژوویه‌كی دورو درێژی هه‌یه و ده‌گه‌ڕێته‌وه بۆ هه‌زاران ساڵ پێش ئێستا، ئه‌م ئاوه كۆمه‌ڵێك تایبه‌تمه‌ندی هه‌یه له‌وانه ئاوێكه پله‌ی گه‌رمی به‌رزتره له ئاوی ئاسایی ، هه‌روه‌ها ساڵانه باران زۆر ببارێت یا كه‌م ئاوی گه‌ڕاوه‌كه زۆر زیاد و كه‌م ناكات، ئاوێكه رێژه‌یه‌كی زۆر ماده‌ی كێمیایی تێدایه به تایبه‌ت گۆگرد، بۆنێكی تایبه‌تی هه‌یه و له چینه قوڵایه‌كانی ناخی زه‌وی هه‌ڵده‌قوڵێت." ئه‌م ئاوه بۆ خورادن به كار نایه‌ت و به‌ڵكو زیاتر به مه‌به‌ستی نه‌خۆشی پێست و هه‌ندێك نه‌خۆشی دیكه به كارده‌هێنرێت. به كورتی بۆ سێ بوار به‌كار دێت:\nیه‌كه‌م: بۆ بواری ته‌ندروستی كه بۆ نه‌خۆشی پێست به‌كاردێت. دووه‌م: بۆ بواری گه‌شت و گوزار كه گه‌شتیاری زۆر دێن بۆ دیده‌نی. سێیه‌م: ده‌توانرێت له بواری پیشه‌سازیدا ساغ بكرێته‌وه.\nئاوی گه‌نجانی خورماڵ:\nئاوێكی زۆره و له نێوان مزگه‌وتی گه‌وره‌و ئاوی گه‌ڕاوی خورماڵدایه، رێژه‌یه‌كی زۆره و زه‌وی و زارو باخه‌كانی رێره‌وی خۆی ئاو ده‌دات تا ده‌گاته پردی زه‌ڵم، ئاوێكی سازگارو پاك كه له روی ته‌ندروستیه‌وه تاقی كردنه‌وه‌ی له سه ركراوه‌و یه‌كێكه له هه‌ره پاكترین ئاوه‌كان، دیمه‌نێكی ناوازه‌ی به ناوچه‌كه به‌خشیوه‌و و گه‌شتیاری زۆر سه‌ردانی ئاوی گه‌نجانی خورماڵ ده‌كه‌ن، له روی ئیداریه‌وه كاری له سه‌ر بكرێت به ته‌نها ئاوی گه‌نجان ئاوی ته‌واوی شارۆچكه‌ی خورماڵ و گونده‌كانی ده‌وروبه‌ری ده‌دات. كه‌متر هه‌ڵكه‌وتوه له ناوه‌راستی شارێكدا ئاوێكی وا پاك و سازگار و زۆر هه‌ڵبكه‌وێت.\nقه‌ڵای زه‌ڵم (قه‌ڵای خان ئه‌حمه‌د خان):\nیه‌كێك بوه له مه‌ڵبه‌نده هه‌ره گرنگه‌كانی میرنشینی ئه‌رده‌ڵان ده‌كه‌وێته نێوان ناحیه‌ی خورماڵ وگوندی زه‌ڵم، خۆشبه‌ختانه ئێستا خه‌ریكی دروست كردنی رێگایه‌كن كه به پله‌كانه به شێوازێكی زۆر جوان و سه‌رنجڕاكێش ده‌چێته به‌رده‌م ئه‌شكه‌وت ( قه‌ڵاكه ) و خه‌ڵكێكی زۆر گه‌شتیار رۆژانه سه‌ردانی ئه‌م مه‌ڵبه‌نده مێژوییه ده‌كه‌ن ، هیوادارم لایه‌نی په‌یوه‌ندیدار زیاتر له رووی گه‌شتیاریه‌وه په‌ره به‌م شوێنه گرنگه بده‌ن و ده‌توانرێ به دانانی ( تله كابینه) تلفریك زیاتر داهات بۆ ناوچه‌كه كۆ بكاته‌وه و له گه‌شتیاریه‌كی دیكه وادا سه‌رف بكرێته‌وه و شوێنه‌كه له ته‌واوی ناوچكانی هه‌رێمه‌وه سه‌ردانی ده‌كه‌ن چونكه هه‌م له روی شوێنه‌واریه‌وه و هه‌م له رووی مێژویه‌وه و هه‌میش له روی گه‌شتیاره‌وه بایه‌خ و گرنگیه‌كی زۆری هه‌یه.\nهاوینه‌هه‌واره‌كانی ده‌وروبه‌ری خورماڵ:\nهاوینه‌هه‌واری ئه‌حمه‌دئاوا و تاڤگه‌ی زه‌ڵم:\nله سه‌ر ئاستی هه‌رێمی كوردستان و عێراقیش به نایابترین و فێنكترین هاوینه هه‌وار داده‌نرێت و رۆژ نیه گه‌شتیارێكی زۆر ڕو له‌م جێگه دڵڕفێنه نه‌كه‌ن ، چونكه له حه‌قیقه‌تدا شوێنێكی ئارامه و هه‌ست به ئاسوده‌یی ده‌كه‌یت و سه‌یری هاتنه خوراه‌وه‌ی تاڤگه‌كه ده‌ده‌یت به راستی دیمه‌نێكی دوباره نه‌بوه‌وه‌ی هه‌یه و جوانیه‌كی وای به ناوچه‌كه به‌خشیوه كه هیچ كاتێك به‌رده‌می چۆڵ نه‌بێت و نزیكه 500 هه‌زار كه‌س گه‌شتیار به ته‌نها روو له‌م هاوینه هه‌واره ده‌كه‌ن ئه‌وه‌تا شه‌عیریش ده‌ڵێ:\nزاده‌ی جه‌رگی كێو مه‌وجودی عه‌ده‌م\nدێوانه ئاسا شه‌یدای روو له چه‌م\nله‌و كێوه به‌رزه ئه‌كه‌ویه خوارێ\nریزه مرواریت له‌ده‌م ئه‌بارێ\nپه‌روانه به‌سۆز خۆی ده‌سوتێنی\nئاوی ساردی تۆ جیهان ئه‌ژێنێ.\nهاوینه هه‌واری بیاره و ته‌وێڵه:\nرێی گه‌شت و سه‌فه‌ر بگره‌و له هاوینه هه‌واره‌كانی بیاره‌و ته‌وێڵه كه‌نار بگره‌و و بۆ چه‌ند ساتێك له‌وێ پشوێه‌ك بده‌ن و سه‌رنجی ناوچه جوگرافیایه‌كه‌یان بده كه چه‌ند به جوانی ئه‌و بان و شاخانه‌یان خۆیان رازاندوه‌ته‌وه" سه‌رنجی دروست كردنی خانوه‌كان بده، له ژێر سێبه‌ری دار گوێزه‌كاندا هه‌وایه‌كی فێنك و پاك هه‌ڵمژه، سه‌یری ئه‌و دوو شوێنه بكه چه‌نده پاك و ته‌میزن ئاره‌زوو ده‌كه‌یت هه‌میشه گه‌شت بۆ ئه‌م ناوچه دڵكه‌شه بكه‌یت. ساڵانه به رێژه‌یه‌كی زۆر گه‌شتیار روو له‌م ناوچانه ده‌كه‌ن بۆ سه‌فره‌و سیاحه، هه‌وره‌ها بۆ سه‌ردانی كردنی مه‌رقه‌دی شێخه‌كان كه مه‌رقه‌دێكی زۆری شێخ و مه‌شایخه‌كان له ناوچه‌كانی بیاره‌و شارۆچكه‌ی ته‌ووێڵه‌دان.\nبۆ بینینی هاوینه‌هه‌واره‌كانی ئه‌حمه‌دئاواو زه‌ڵم و بیاره‌و ته‌وێڵه ده‌بێت به نێو شاره گه‌شتیاریه‌كه خورماڵدا تێپه‌ڕێت و بازاڕی خورمالێش به بۆنه‌ی ئه‌م گه‌شتیارانه‌وه جوڵه‌ی باشی كردوه‌و و قه‌ره‌باڵغیه‌كی زۆر له‌م شاره‌دا به‌دی ده‌كرێت، گه‌شتیاره‌كان بۆ به‌ده‌ست هێنان و كڕێنی كه‌ل و په‌ل و پێداویستیه‌كانیان له‌م شاره‌دایه، هه‌ر ئه‌مه‌ش وای كردوه كه ناحیه‌ی خورماڵ ببێته لانكه‌ی گه‌شتاری له هه‌رێمی كوردستان.\nنەوشیروان مستەفا چی کرد؟\n؛؛ حیللە شەرعی؛؛ پاساوە بێ بنەماکەی یەکگرتوو\nحزبی دوای ڕوداو\nد. بەرهەم چۆن دەبێتە سەرۆکی هەرێم\nشەریف پاشای خەندان و بارزانی و مه‌سه‌له‌ی كورد!!\nکلیلی پەرلەمان لە باخەڵی کێدایە!!\nلە پەراوێزی نوسینەکەی سەرۆ قادردا!!\nدوو خاڵی گرنگی گۆڕان، به‌ر له كۆبونه‌وه‌ی له گه‌ڵ پارتی!!\nکاک مەلا بەختیار لە بەرگی پارتیدا!!\nڕوبعە موچەکەی پێش ریفراندۆم!!\nئیحسان ڕێکانی دەیویست چی بڵێت؟؟\nبێ دەنگ کردنی نەیارەکان، یا کاراکردنەوەی پەرلەمان\nزێدان به نمونه


شۆفێرێكی ئیمانوێل ماكرۆن لەدەستی پۆلیسی هاتوچۆ رادەكات\n09/05/2019 438 جار خوێندراوه‌ته‌وه\nدەزگاكانی راگەیاندن باس لەوە دەكەن، كە شۆفێری تایبەتی ماكرۆنی سەرۆكی فەرەنسا لەدەستی پۆلیس رایكردووە ، ئەوەش دوای ئەوەی لەخێرایی ڕێپێدراو زیاتری لێخوڕیوە.\nپێگەی Mediapart ی فەرەنسی تایبەت بە لێكۆڵینەوەی رۆژنامەوانی ئەوەی ئاشكرا كردووە، ڕووداوەكە كاتێكی پێشووتری ئەمساڵ ڕوویداوە ، شۆفێرەكە ناوی ستیڤان بی بووە و یەكێك لە ئۆتۆمبیلەكانی سەر بە كۆشكی ئیلیزێی لێخوڕیوە و بەرەو كۆشكی ڤەرسای چووە لە نزیك پاریس .\nئەفسەراكنی پۆلیسی هاتوچۆ تێبینیان كردووە، كە ئۆتۆمبیلەكە لە خێرایی رێپیدراو خێراتر لێدەخورێت ، بەڵام ئەو ئامادە نەبووە ئۆتۆمبیلەكەی بۆ پۆلیسی هاتوچۆ رابگرێت و لەشوێنی رووداوەكە رایكردووە.\nبەڵام ئەفسەرەكانی هاتوچۆ ژمارەی ئۆتۆمبیلەكیان گرتووە و تا كۆشكی ئیلیزێ بەدوایداچوون ، دواتر لەمانگی شوبات ناسنامەی شۆفێرەكەیان بۆ ئاشكرا بووە.\nبەپێی راپۆرتەكە شۆفێرەكە لەكاتی رووداوەكەدا لەئەركێكی فەرمیدا نەبووە ، چونكە پێشتر وەك شۆفێری سەرۆكی وڵات لابراوە ، بەڵام لە كۆشكی ئیلیزێ كارێكی تازەی پێسپێردراوە.\nپۆلیس داوای یاسایی لەسەر ئەو شۆفێرە تۆمار كردووە و وابڕیارە سەرەتای ساڵی داهاتوو دادگایی بكرێت ، كە رەنگە بە سێ مانگ بەندكردن و ٣٥٠ یۆرۆ پێبژاردن سزا بدرێت ، بەرپرسانی كۆشكی ئیلیزێش رەتیان كردووەتەوە لەسەر ئەو بابەتە لێدوان بدەن .


کوردیپێدیا - کرماشان\n🏰 کرماشان | پۆل: شوێنەکان | زمانی بابەت: 🏳 کوردیی ناوەڕاست\nیەکێک لەپارێزگاکانی خۆرەهەڵاتە و شاڕیکی کوردنشینە و خەڵکەکەی بەزمانی کوردی کەلهۆڕی و لەکی دئاخاوێنن. یەکێک لەئاسەوارە مێژووییەکانی ئەم شارە تاقوەسانە کە سەرەتای دەگەڕێتەوە بۆ سەردەمی ساسانییەکان.\nپارێزگای کرماشان لە 12 شار پێک هاتووە کە خودی شاری کرماشان یەکێک لەوانە. شارەکان ئەمانەن: ئیسلام ئاباد غەرب، گیلان، قەسرشیرین، سەرپێڵ زەهاو، جوانڕۆجوانڕۆ، تازاوا، پاوەپاوە، هەرسین، سەحنە، کەنگاوەر و سونقور.\nکرماشان به پێ سەرژمێری ساڵی 1385 هەتاوی، حەشیمەتی ئەو شاره نزیک به 784٬602 کەس بووه. بەو بۆنەوه به نۆیەمین شاری گەورەی ئێران دەبژێردرێ. مێژووی پێک هاتنەکەی دەگەڕێتەوه بۆ سەدەی پێنجەمی زایین و هەر لەو سەردەمەوه تا هێرشی عەرەبەکان، وەکو دوویەمین پێتەختی ئیمپراتووری ئێران له سەردەمی ساسانەکان دا جێ ی سەرنجی حکوومەت بوو. یازده سەده به دوای هێرشی عەرەبەکاندا، له سەردەمی دەسەڵاتی قاجارەکان له ئێراندا دیسان شارەکه بووژایەوه و به هۆی کەوتنه سەر ڕێگای بەغدا و کەربەلا گرینگی تایبەتی پەیدا کرد. له ماوەی شەڕەکانی یەکەم و دووهەمی جیهانی دا له لایەن هێزه داگیرکارەکانه داگیر کرا، بەڵام دوای شەڕ بەجێیان هێشت. ئەم شاره له سەردەمی شەڕی ئێران و عێراق دا زیانی زۆری لێکەوت. خەڵکی کرماشان به زاراوەکانی کەلهوری، گورانی، جافی و هەورامی قسە ئەکەن.\nوشەی کرماشان لە وشەی کرمانجان گیراوە. کرمانجان یان کورمانجان یان کوری مانجەکان، ناوی هۆزێک لە پێش هاتنی مادەکان بۆ ئەم بەشە، بووە. مانج ناوی هۆزێکی زەردەشتی بووە کە لەم ناوچەیەدا ژیاون.\n#جوانڕۆ | #پاوە |\n1. 👁 پۆلیسی کرماشان دەستگیرکردنی 250 کەس رادەگەیێنێت\n2. 👁 لە چوار مانگی رابردوودا بایی 690 ملیۆن دۆلار کاڵا لە کرماشانەوە هاوردە کراوە\n3. 👁 کرماشان، 400 گوند کێشەی کەم ئاویان هەیە\n1. 👁 Çand\n2. 👁 ڕادیۆی کوردی کرماشان\n1. 👁 ئەنجومەنی لایەنگرانی ژینگە سەلاسی باوەجانی\n2. 👁 زانکۆی لوڕستان\n1. 👁 از کرماشان تا بارزان\n2. 👁 شیعرێکی کوردیی دیکەی ئەبولقاسم لاهووتی کرماشانی - شاعیری شۆڕشگێری کورد\n1. 👁 پاشماوەی پەرستگایەکی زەردەشتی لە کرماشان\n2. 👁 تاقی بوستان - تاقۆسان\n3. 👁 تاقی بوستان - تاقۆسان - 1943\n4. 👁 خاڵۆ حسێن کۆکەن\n5. 👁 دووئەشکەوت\n6. 👁 دیوارێکی 2700 ساڵە بەدرێژایی 115کیلۆمەتر لە کرماشان دۆزرایەوە\n7. 👁 دیوانخانە - کۆشکی فەرمانرەوای کرماشان\n8. 👁 سەراوی ڕوانسەر\n9. 👁 طاق بستان\n10. 👁 قوري قلعة\n11. 👁 قوڕەقەڵا\n12. 👁 مزگەوتی شافیعی\n13. 👁 مسجد عماد الدولة\n14. 👁 کێوی بێستوون\n2. 👁 ئارووناوا (شاباد)\n3. 👁 ئەزگڵە\n4. 👁 ئەشکەوتی قوری قەڵا\n5. 👁 پەڕاو\n6. 👁 چەمەمیران\n7. 👁 زمکان\n8. 👁 سپی کێو\n9. 👁 سونقوڕ\n10. 👁 سەحنە (کرماشان)\n11. 👁 قەسری شیرین\n12. 👁 قەمەشە\n13. 👁 كرمانشاه\n14. 👁 گیەڵان\n15. 👁 گەودین\n16. 👁 لێڵە\n17. 👁 میانڕیان\n18. 👁 مەێوەلە\n19. 👁 نەوسوود\n20. 👁 هۆمەیل\n21. 👁 هەرسین (کرماشان)\n22. 👁 هەڵەشی\n23. 👁 ڕبات\n24. 👁 ڕوانسەر\n25. 👁 کۆزەران\n26. 👁 کەنگاوەر - کەنگەوەر\n1. 👁 ئەشکان عەزیزی\n2. 👁 کاوە مەجیدی\n1. 👁 زانکۆی ڕازی\n1. 👁 وەڵەبەگی\n1. 👁 چاوپشیلەی کرماشانی\n1. 👁 ئافرەتێکی کرماشانی لە سەردەمی قاجاڕیدا\n2. 👁 ئۆتۆمبیلێکی سەربازی سوپای بەریتانی لە نێوان کرماشان و هەمەدان ساڵی 1918\n3. 👁 بازاڕێکی کۆنی شاری کرماشان\n4. 👁 حەسەن زیرەک و تیپی کرماشان\n5. 👁 زانکۆی رازیی کرماشان\n6. 👁 زەماوەندێک له کرماشان\n7. 👁 شارع طاق بستان\n8. 👁 هاتنی سوپای بریتانیا بۆ ناوشاری کرماشان لە سەردەمی جەنگی جیهانی دووهەم\n9. 👁 کرماشان - مەیدانی شەهرداری - 1939\n10. 👁 کڵاشی کرماشان\n11. 👁 یەکێک لە خێمەکانی بەرکەوتووانی بوومەلەرزەیەکەی مانگی 11ی کرماشان، لەناو لافاودا\n1. 👁 جووڵەی ژیان و ڕەنگ، مۆرکی تایبەتی جلوبەرگی ژنانی کرماشان\n2. 👁 کرماشان و حەسنەوییان\n2. 👁 Mistefa Bêsaranî\n3. 👁 Nûr Elî Îlahî\n4. 👁 ئاناهیتا قەباییان\n5. 👁 ئانیسا جەعفەری مێهر\n6. 👁 ئەبولقاسم لاهووتی کرماشانی\n7. 👁 ئەسرا جەلیلیان\n8. 👁 بیژەن نامدار زەنگەنە- بێژەن زەنگەنە\n9. 👁 حسەین بەهامین\n10. 👁 داریوش ئەسەدزادە\n11. 👁 سۆهەیلا حیجاب\n12. 👁 سەرهەنگ ئەڵماس خانی کەندووڵەیی\n13. 👁 سەمیرا مەلەکیپوور\n14. 👁 سەید قوڵی کشاوەرز\n15. 👁 شەهرام ئەمیری\n16. 👁 عەبدولڕەزا ئارماندێ\n17. 👁 عەلیرەزا کاکەوەند\n18. 👁 فەرشید یوسفیی\n19. 👁 میترا جەشنی\n20. 👁 میر سەیفەدینی\n21. 👁 میرزا محەمەد ڕەزا کەلهوڕی\n22. 👁 کیانۆش ڕۆستەمی\n➕ ئەم بابەتە لەلایەن: (هاوڕێ باخەوان)ەوە لە: Nov 8 2008 11:55AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 19 2021 9:58AM باشترکراوە\n👁 ئەم بابەتە 21,308 جار بینراوە\n📷 فایلی وێنە 1.0.1 291 KB Mar 20 2015 1:45AM هاوڕێ باخەوان


کۆگایەکی جگەر و گۆشت دادەخرێت\nبەرێوبەرایەتی ئاسایشی سلێمانی و لیژنە ھاوبەشەکانی قائیمقامیەت کۆگایەکیان داخست کە تەواوی خواردنەکانی ناوی بۆگەنیان کردوەو دوکانەکەشی بەھۆی پیسیەوە کرمی تێدابووە .\nبەپێی راپۆرتی لیژنەی یەکی سەر بە لیژنە ھاوبەشەکانی قائیمقامیەتی سلێمانی، دوای ئەوەی لەلایەن بەرێوبەرایەتی ئاسایشی سلێمانییەوە (ناو شار) ئاگادارکرانەوە لە بوونی کۆگایەکی گۆشت و جگەر لە گەڕەکی ێابونکەرانی شاری سلێمانی کەمەبەست لێی فرۆشتنیان بووە لەسەر عەرەبانە، لیژنەکە سەردانی ئەو کۆگایەی کردووە و دەرکەوتووە بڕێکی زۆر جگەر و گۆشتی خراپبوو کەشێوەیەکی خراپ ھەڵگیراوە بۆگەنیان کردبوو دوکانەکەشی بەھۆی پیسییەوە کرمی تێدابووە، دەستیان بەسەر بڕی زیاترلە ٤٠ کیلۆ گرام جگەرو پارچەی ئاژەڵی گەورە گرتووە کە لە دوکانەکەیدا بووە .\nھەر بەپێی راپۆرتی لیژنەکە ئەو کۆگایە ھیچ مەرجێکی تەندروستی و ژینگەیی تێدا نەبووە و ھیچ مۆڵەتێکیشی نەبووە، دوای چەندجار ئاگادارکردنەوە و غرامەکردن و داخستن بەھۆی پابەند نەبوون بەمەرج و ڕێنماییە تەندروستی و پیشەییەکانەوە، لەسەر فەرمانی قائیمقامی سلێمانی کۆگاگە دادەخرێت تا ئەو کاتەی پابەندی تەواوی مەرجەکان کارکردن دەبێتەوە ، ھەربۆیە تەواوی ئەو جگەروگۆشتەی ناو کۆگاکە لەلایەن لیژنەی لەناوبردنەوە لەناودەبرێت .\nكۆگایه‌كی جه‌گه‌ری به‌ستوو و گۆشتی ئێرانی داخرا...\nلە سلێمانی پلانی جەژنی رەمەزان راگەیەندرا...


ڤیدیۆ.. لە سلێمانی كارمەندانی شارەوانی لە رۆژانی جەژنیش بەردەوامن لە كارەكانیان\n08:19 - 13/08/2019\nلە ڕۆژانی جەژن هاوشێوەی رۆژەكانی تر، كارمەندانی شارەوانی بەردەوامن لەكارەكانیان، ئەو كارمەندانە دەڵێن، جەژنی ئەوان ئەو كاتەیە كە هاوڵاتیان گرنگی بدەن بە پاراستن و بە جوانی هێشتنەوەی ژینگەیان. ئەوە لەكاتێكدا لەبۆنەكاندا كاری ئەمان قورستر دەبێت.\nڕۆژانی جەژن بۆ مەجید ئەحمەد هیچ جیاوازییەكی نیە لە ڕۆژانی ئاسایی چونكە ئەو لە تەواوی ڕۆژەكانی جەژندا بەردەوامە لە كاركردن, ئەگەرچی ئێستا تەمەنی زیاتر لە 50 ساڵە وەك خۆی دەڵێت زیاتر لە 10 ساڵە ئەم كارە دەكات.\nئەوەی داواكای ئەم پیاوە 50 ساڵیەیە بەتەنها پاراستنی ژینگەو پاكڕاگرتنیەتی , چونكە ئەو كاتانەی بۆنەكان نزیك دەبنەوە كاری ئەمیش قورستردەبێت.\nجەژن و بۆنەكان ئەوكاتانەی سەردانی و جەژنە پیرۆزە لە یەكدی ئەو ڕۆژانە پڕدەكەن لە خۆشی و بەشێكیان بۆ دەڕبڕنی خۆشیەكانیان سەردانی شوێنە گەشتیاریەكان دەكەن، بەڵام ئەوەی ئەركی لەم ڕۆژانەدا قورس دەبێت ئەو كارمەندانەن كە هەنگاو بەهەنگاو لە كۆكردنەوەی هەر شتێكن كە ببێتە مایەی پیسبونی ژینگەو زیانگەیاندن بە ژینگە.\nسەرپەرشتیارانی ئەم كۆمەڵەیە ئاماژە بۆ ئەوە دەكەن؛ لەرۆژانی جەژنیش هاوشێوەی ڕۆژەكانی تر كارەكانیان بۆ پاراستنی شوێنە گەشتیاریەكان زیاتر كردووە.\nكاری ئەمڕۆی ئەم كارمەندانە بەم شێوەیە كۆتایی هات, ئەوكارمەندانەی لە گەرمای تاقەت پڕوكێنیشدا هێشتا لە بیر و لە خەمی پاكڕاگرتنی بستێكی ئەم شارەدان, گەر تەنها ڕۆژێك لەگەڵ ئەم كامەندانەبێت بۆت دەردەكەوێت كێن ئەوانەی فریادڕەسی ژینگەن.


ڕابەری مەزنی شۆڕشی ئیسلامی: لقی قودس گەورەترین ھۆکاری کاریگەری پێشگرتن بە دیپلۆماسیی دۆش داماوانەیە لە ڕۆژئاوای ئاسیاهه واڵده ری ئال و به ێت (ع)\nڕابەری مەزنی شۆڕشی ئیسلامی: لقی قودس گەورەترین ھۆکاری کاریگەری پێشگرتن بە دیپلۆماسیی دۆش داماوانەیە لە ڕۆژئاوای ئاسیا\nئایار ٣, ٢٠٢١ - ٧:٠٤ د.ن کۆدی هه واڵ : 1137423 سه ر چاوه : sahar tv Link:\nڕابەری مەزنی شۆڕشی ئیسلامی پێی داگرت: لقی قودسی سپای پاسدارانی شۆڕشی ئیسلامی گەورەترین ھۆکاری کاریگەری پێشگرتن بە دیپلۆماسیی دۆش داماوانەیە لە ڕۆژئاوای ئاسیا.\nبه پیی هه وال ده ریی ئالو به یت(ع) ـ ابنا ـ حەزرەتی ئایەتوڵا عوزما خامەنەیی ڕۆژی یەکشەممە لە وتەگەلێکدا بە بۆنەی ڕۆژی جیھانیی کرێکار و ڕۆژی مامۆستایان، وێڕای ڕەخنەگرڕتن لە ھێندێک ڕادەربڕین لە لایەن کۆمەڵێک لە کاربەدەستانی فەرمی کە دەبێتە ھۆی کەڵکاژۆیی دوژمنان، جەختی کرد: ئەوە لقی قودسە کە سیاسەتەکانی کۆماری ئیسلامی ئێرانی وەدی ھێناوە.\nحەزرەتی ئایەتوڵا عوزما خامەنەیی ڕابەری مەزنی شۆڕشی ئیسلامیی ئێران، وێڕای ڕەخنەگرتن لە لەو گرتەدەنگەی کە خراوەتە بەر دەست میدیاکانی دوژمن و نەیارانی کۆماری ئیسلامیی ئێران، وتیشی: ئەمریکیەکان لە مێژە کە پەرۆشی دەست ڕۆییشتنی کۆماری ئیسلامیی ئێرانن و مارەنگازن و دیارە لە شەھید «سولەیمانی»ش ھەر لە بەر ئەمە توڕە بوون و شەھیدیان کرد.\nڕابەری مەزنی شۆڕشی ئیسلامیی ئێران جەختی کرد: چ لە بارەی لقی قودس و چ شەھید «سولەیمانی»یەوە نابێ قسەیەک بکرێت کە وەھا لێک بدرێتەوە کە خەریکین قسەی ئەوان دووپات دەکەینەوە.\nڕابەری مەزنی شۆڕشی ئیسلامیی ئێران وتیشی : بەرنامەکانی وڵات بە بەرنامەکانی سەربازی و زانستی و ڕۆشنبیری و دیپلۆماسی و پێکھاتەکانیانەوە سیاسەتی وڵات دیاری دتەکەن و ئەمەی کە ئەم کەرتە کە کەرتەکەی دیکە ڕەت کاتەوە ھیچ مانایەکی نییە و ئەمە ھەڵەیەکی گەورەیە کە نابێ بەرپرسێکی کۆماری ئیسلامیی ئێران تێوەی بگلێ.\nحەزرەتی ئایەتوڵا عوزما خامەنەیی وتیشی: ڕۆژئاوایەکان پێ لە سەر ئەوە دادەگرن کە سیاسەتی دەرەوەی ئێران لەژێر ئاڵای ئەواندا بێت و ئەوانە حەز بە وەھا شتێک دەکەن، چونکو بۆ ساڵانێکی دوورو درێژ ئاوا بووە، ھەم لە کۆتایی چاخی قاجارو ھەم لە سەردەمی پالەوی ئێران لە ژێر ڕکێفی ڕۆژئاوادا بووە، ئینجا کە شۆڕش ئێرانی لەژێر نیری ئەواندا دەرھێنا ، لە ئێستادا ھەوڵ دەدەن ئەو زاڵیتییە بگەڕێننەوە.\nڕابەری مەزنی شۆڕشی ئیسلامیی ئێران ئەوەشی وەبیر ھێنایەوە، سیاسەتی دەرەوەیی لە ھیچ شوێنێکی دنیا لە وەزارەتی دەرەوەدا دیاری ناکرێت و لە ھەموو شوێنێکی جیھاندا ئەمە کۆڕوکۆبوونەوە باڵادەستەکان و بەرپرسانی باڵاترن کە دیاریی دەکەن، ھەڵبەت دیارە وەزارەتی دەرەوەش تیای دا بەشدارە بەڵام لە ئاستی کارگێڕو ڕاپەڕێنەردا.\nڕابەری مەزنی شۆڕشی ئیسلامیی ئێران جەختی لەوەش کردەوە کە، لە کۆماری ئیسلامیی ئێرانیش دا ئەنجومەنی باڵای ئاسایشتی نیشتیمانی ھەیە کە ھەموان تیایدا بەشدارن و بڕیاری پێویست دەدەن و وەزارەتی دەرەوەش بە شێوازی خۆی دەبێ بڕیارەکان ڕاپەڕێنێ.\nحەزرەتی ئایەتوڵا عوزما خامەنەیی ڕابەری مەزنی شۆڕشی ئیسلامیی ئێران لە بارەی ھەڵبژاردنی داھاتووی ئێرانیشەوە وتی: ھەڵبژاردن بە واتا ڕاستەقینەکەی دەرفەتێکی گرینگە و نابێ خەڵک لە ھەڵبژاردن دڵسارد بکرێنەوە.


د.ئاسۆ عومەر، هۆكارو چارەسەرەكانی پرۆستات رووندەكاتەوە\nپرۆستات تەنها لەڕگەزی نێرینەدا هەیە‌و گلاندێكە لەدوای تەمەنی 35 ساڵیەوە دەستبەگەورەبون دەكات، بەڵام ئەگەرهاتو گەورەبوەنەكە بووە هۆی ئەوەی رێڕەوی میز تەسك بكاتەوە دەبێتە نەخۆشی، ئەمەش لەتەمەنی 60 بۆ 70 ساڵی دەردەكەوێت، كاتێك ئەم نەخۆشیە دەبێتە شێرپەنجەی پرۆستات كەبۆماوەیی بێت لەباوانە بگوێزرێتەوە بۆ وەچەكانیان.\nد.ئاسۆ عومەر رەشید، پسپۆڕی بیبرۆلۆجی‌و مامۆستای زانكۆ، بۆ چاودێر دەڵێت " پرۆستات گلاندێكە لەخوار میزەڵادانەوەیە بەرپرسیارە لەپاكراگرتنی تۆماری نێرینە، ئەم گلاندە لەدوای تەمەنی 35 ساڵیەوە دەستبەگەورەبون دەكات، تەنها لەرەگەزی نێرینەدا هەیە ئەوەش گەورەبونێكی بێوەیە‌و نەخۆشی نیە، بەڵام هەندێكجار ئەو گەورەبونە دەبێتە هۆی ئەوەی رێڕەوی بۆری میز تەسك بكاتەوە‌و بیگریت، ئەوكاتە دەبێتە نیشانەی نەخۆشی پرۆستات كە لەتەمەنی60بۆ70 ساڵیدا دەردەكەوێت، هۆكارەكەشی پەیوەندی بەتەمەنەوە هەیە كە ئەو گۆڕانكاریە سروشتیەوە بێوەیە‌و زیانی نییە"\nوتیشی، زیاتر لەو تەمەندا دەردەكەوێت، لەبەرئەوەی گەورەبونەكە خاوە‌و لەسەرخۆیە كە20 بۆ 30 ساڵی دەوێت تادەگاتە گەوربونێكی گەورە‌و دەبێتە نیشانەی نەخۆشی، مەرج نیە لە هەموو كەسێكدا ببێتە نەخۆشی، هەیە گەورە دەبێت‌و نابێتە نەخۆشی، لەبەرئەوە قەبارەو گەوربونەكە نابێتە نیشانە بۆ نەخۆشەكە، بەڵام كشانەوەی بۆناوبۆریەكە دەبێتە نەخۆشی.\nئەو پسپۆڕە رونیشیدەكاتەوە، نیشانەكانی پرۆستات ئەوەیە كەسەكە هەستدەكات كەشێوازی میزكردنی لاواز‌و سستبووە هەڵسانی شەوانی زۆرهەبوە ئەوە پڕۆستاتێتی، ئەگەر توشبو بەپرۆستات زوو فریایی خۆی نەكەوێت چارەسەری پێویست وەرنەگرێت نەخۆشیەكە بەهەموو لەشیدا بڵاودەبێتەوە دەمرێت، بۆ ئەو مەبەستەش پێوستە پیاوان ساڵانە سەردانی دكتۆر بكەن‌و چاودێری خۆیان بكەن.\nد. ئاسۆ عومەر باس لەوەش دەكات، پرۆستات لەكاتێكدا دەبێتە شێرپەنجە كە بۆ ماوەیی بێت واتە لەباوانەوە جینێكیان هەبێت كەدەگوازێتەوە بۆنەوەكانی دوای خۆیان، هەندێكجاریش خواردنی چەوری زۆر‌و گۆشت‌و ئیشنەكردن‌و دانیشتی زۆر ئەم شێوازی ژیانە، دەبێتە هۆی ئەوەی ئەگەری شێرپەنجەی پرۆستاتی تێدا زۆرتر بێت.\nناوبراو لەبارەی چارەسەرەكان بۆ ئەم نەخۆشیە دەڵێت" چۆنێتی چارەسەركردنەكەی بەچەند رێگایەكە هەندێكجار تەنها بەرێكخستنی كات‌و خواردنی شلەمەنی خۆپاراستن لەسەرماو كەم ئاوخورادن لەشەواندا چارەسەری بۆدەكرێت، بەڵام ئەگەر هاتو دەركەوت خانەی پیسی تێدا نەبێت‌و شێرپەنجە نەبێت لەوكاتەدا بەدەرمان چارەسەردەكرێت كە بۆماوەی 3 تا 6 مانگ ئەنجامێكی زۆرباشی دەبێت، ئەگەر هاتو چارەسەری بەدەرمان نەبو بووە هۆی هیلاككردنی گورچیلەكانی ئەوكاتە نەشتەرگەری بۆ ئەنجام دەدەرێت"\nد. ئاسۆ عومەر ئەوەشی راگەیاند" شێرپەنجەی پرۆستات نەخۆشیەكی باوە زیاتر لەدوای تەمەنی 70 ساڵیەوە دروستدەبێت، نەخۆشیەكی كوشندە نیە، شێرپەنجەی ناوەوە زۆر خاوو لەسەر خۆیە‌و زۆربەدەگمەن نەخۆش دەكوژێت، دۆزینەوە‌و دیاركردنی زۆر ئاسانە، ئەگەرهاتو سەرەتا بوو ئەوا چاودێری دەوێت لەگەڵ هەندێ چارەسەری هۆرمۆنی، بەڵام ئەگەر هاتوو شێرپەنجەكە بەلەشیدا بڵاوبۆیەوە ئەوا دەرزی هۆرمۆنی بۆبەكاردێت بۆراگرتنی نەخۆشیەكەو پوكانەوەی.\nدیالۆگی لابردنی ماسکەکان\nوەزیری تەندروستی: ڤیزای ڤاكسین لە داهاتودا دەبێتە مەرجی سەرەكی لە بوارەكانی ژیاندا\nكفری: دو گولە هاوەن گەڕەكی ئیمام محەمەد‌و ناو بازاڕی كردە ئامانج\nكاریگەری لایەنەكان و هەڵبژاردن\nئەمەریکا پشتگیریی یەکڕیزیی کورد دەکات لە ڕۆژئاوای کوردستان\nچی لەبارەی سیستمی نوێی بەرگرییە مووشەکییەکەی ئێرانەوە دەزانیت؟\nبوودجەی عێراق کەوتە بواری جێبەجێکردنەوە\nدۆخی تەندروستی ئەو کەسانە چۆنە کە ڤاکسینیان وەرگرتوە؟\nوڵاتێك بڕیاری بەكارهێنانی ماسك هەڵدەوشێنێتەوە\nد. زاگرۆس غەفور: لەبەر چەند هۆكارێك نابێت ئەوانەی شەكرەیانە بەڕۆژو بن\nناوكی خورما خواردنێكی بەسوود و دەرمانێكی ئەفسوناوی


دوای به‌رزبوونه‌وه‌ی نرخی نه‌وت له‌سه‌ر ئاستی جیهان بۆ سه‌رووی 72 دۆلار، عیراق له فرۆشتنی هه‌ر به‌رمیلێك بڕی 25 دۆلار له بودجه‌كه‌ی زیاد ده‌كات. ئه‌ندامێكی لیژنه‌ی داراییش رایده‌گه‌یه‌نێت، عیراق سوودی له به‌رزبوونه‌وه‌ی نرخی نه‌وت بۆ زیادكردنی داهات وه‌رنه‌گرتووه. به‌دووریشی ده‌زانێت حكومه‌تی فیدڕاڵ بتوانێت پڕۆژه‌یاسای بودجه‌ی ساڵی داهاتوو ئاماده بكات.\nبه‌رزبوونه‌وه‌ی نرخی نه‌وت و زیادبوونی داهاتی نه‌وت له عیراق له‌كاتێدایه، رێكخراوی ئۆپیك ئاشكرایكردووه، مانگی ئابی رابردوو عیراق له نێو 13 ئه‌ندامی رێكخراوه‌كه‌دا، له پله‌ی یه‌كه‌مدا هاتووه بۆ به‌رزكردنی ئاستی به‌رهه‌مهێنانی نه‌وت.\nله‌وباره‌یه‌وه، شیروان میرزا ئه‌ندامی لیژنه‌ی دارایی و كاروباری ئابووری له ئه‌نجومه‌نی نوێبه‌رانی عیراق، رایگه‌یاندووه: له‌كاتی په‌سه‌ندكردنی بودجه‌ی ئه‌مساڵی عیراق، نرخی یه‌ك به‌رمیل نه‌وت به بڕی 45 دۆلار خه‌مڵێنرا، به‌ڵام دواتر نه‌وت بۆ سه‌رووی 72 دۆلار به‌رزبوه‌وه، كه‌چی ئه‌و به‌رزبوونه‌وه‌یه نه‌بۆته هۆی زیادكردنی داهات و دانانی بودجه‌ی ته‌واوكاری.\nوتیشی: "هۆكاری سوود وه‌رنه‌گرتنی حكومه‌تی عیراق له به‌رزبوونه‌وه‌ی نرخی نه‌وت بۆ ئه‌وه ده‌گه‌ڕێته‌وه كه له‌كاتی په‌سه‌ندكردنی بودجه‌ی ساڵی 2021دا كورتهێنانێكی زۆر هه‌بوو، ئێستا له‌گه‌ڵ به‌رزبوونه‌وه‌كه ئه‌و كورتهێنانه‌ی هه‌بوو پڕ ده‌كرێته‌وه، به‌تایبه‌تی بۆ مووچه‌ی فه‌رمانبه‌ران".\nئه‌و په‌رله‌مانتاره راشیگه‌یاندووه: ئێستاش كه له‌كۆتایی ساڵ نزیك ده‌بینه‌وه، پێویسته حكومه‌تی فیدڕاڵ پڕۆژه‌یاسای بودجه‌ی ساڵی داهاتوو بنێرێت، به‌ڵام پێشبینی ده‌كرێت به‌هۆی هه‌ڵبژاردنی مانگی 10ه‌وه، حكومه‌ت نه‌توانێت بودجه ئاماده بكات، له‌م حاڵه‌ته‌شدا یان ده‌بێت ساڵی داهاتووش كار به بودجه‌ی ساڵی 2021 بكرێت، یاخود كابینه‌ی داهاتوو پڕۆژه‌یاسای بودجه ئاماده ده‌كات.\nعیراق له پێشه‌وه‌ی ریزبه‌ندییه‌كه‌دایه\nهاوكات، رێكخراوی ئۆپیك ئاشكرایكردووه، مانگی ئابی رابردوو عیراق له نێو 13 ئه‌ندامی رێكخراوه‌كه‌دا، له‌پله‌ی یه‌كه‌مدا هاتووه بۆ به‌رزكردنی ئاستی به‌رهه‌مهێنانی نه‌وت.\nرێكخراوی وڵاتانی هه‌نارده‌كاری نه‌وت، كه به ئۆپیك ناسراوه، له نوێترین راپۆرتیدا رایگه‌یاندووه، مانگی ئابی ئه‌مساڵ به‌رهه‌مهێنانی نه‌وتی رێكخراوه‌كه‌یان 151 هه‌زار به‌رمیل له رۆژێكدا زیادیكردووه و گه‌یشتۆته 26 ملیۆن و 762 هه‌زار به‌رمیلی رۆژانه.\nئاماژه‌ی به‌وه‌شكردووه، عیراق له پله‌ی یه‌كه‌می ئه‌ندامانی ئۆپیكدا هاتووه و مانگی رابردوو رۆژانه 91 هه‌زار به‌رمیل نه‌وتی زیادكردووه و به‌تێكڕا ئاستی به‌رهه‌مهێنانی نه‌وتی ئه‌و وڵاته گه‌یشتۆته چوار ملیۆن و 56 هه‌زار به‌رمیل، ئه‌وه‌ش له كاتێكدایه مانگی ته‌مموز شه‌ش ملیۆن و 950 هه‌زار به‌رمیل بووه.\nئه‌وه‌شی خستۆته‌ڕوو، عه‌ره‌بستانی سعودی له پله‌ی دووه‌مدا هاتووه و 69 هه‌زار به‌رمیل به‌رهه‌مهێنانی زیادكردووه و كۆی به‌رهه‌مهێنانی گه‌یشتۆته نۆ ملیۆن و 488 هه‌زار به‌رمیل له رۆژێكدا.\nمانگی رابردوو مسته‌فا كازمی سه‌رۆك وه‌زیرانی عیراق له‌باره‌ی سوودی به‌رزبوونه‌وه‌ی نرخی نه‌وت و كاریگه‌ریی له‌سه‌ر سێكته‌ری ئابووری و دارایی عیراق ئاشكرایكرد، ته‌نها له‌ماوه‌ی شه‌ش مانگی رابردوودا توانیویانه بڕی پاره‌ی یه‌ده‌كی عیراق له 51 ملیار دۆلاره‌وه بۆ 61 ملیار دۆلار به‌رزبكه‌نه‌وه. وه‌ك ئاماژه‌یه‌ك به گێڕانه‌وه‌ی عیراق بۆ رێڕه‌وی ئاسایی خۆی له رووی داراییه‌وه.\n252 جار خوێندراوه‌ته‌وه\n9/17/2021 11:01:39 AM


بارزانی هیچ داهاتووییه‌کی سیاسی له عێراق نییه - Mehr News Agency\n29 kewçêrê 2017 - 09:19\nNews Code 14009\nبه ڕاپۆرتی ئاژانسی مێهر، مورته‌زا سه‌فاری نه‌ته‌نزی، سه‌رۆکی لێژنه‌ی په‌یوه‌ندییه ده‌رکییه‌کانی مه‌جلیسی شۆرای ئیسلامی ئێران به ئاماژنسی مێهر ڕایگه‌یاند: گومانی تێدا نییه که به هۆی هاوکاری و پشتگیری ئێرانه‌وه بوو که کورده‌کان توانیان له چوارچێوه‌ی یاسای بنه‌ڕه‌تی عێراق پله‌ی زۆر به‌رز له‌م وڵاته به ده‌ست بێنن. ئێران یارمه‌تی په‌ره‌سه‌ندنی ئابووری هه‌رێمی دا و په‌یوه‌ندی زۆر باشمان له‌گه‌ڵ هه‌رێم هه‌بوو.\nئه‌و جه‌ختی کرد: ئه‌م نزیک بوونه بووه هۆی ئه‌وه‌ی که زۆر جار ئێمه ڕێگه نه‌ده‌ین که کورده‌کان به‌ره‌و ساحه‌یه‌ک بڕۆن که به‌رژوه‌ندی ئه‌وان بخاته مه‌ترسییه‌وه؛ گومانی تێدا نییه که کورده‌کان ئێرانی کۆنن و ئێران به‌رده‌وام گرنگی پێداون.\nسه‌فاری نه‌ته‌نزی وتی: به‌داخه‌وه مه‌سعوود بارزانی دوای ده‌نه‌ده‌نی بڕێک ده‌سه‌ڵات له ناوچه‌که که هیچ سوودێکی بۆ خه‌ڵکی کورد نه‌بوو هه‌نگاوێکی هه‌ڵه‌ی هاوێشت، ئه‌م هه‌نگاوی بارزانی بووه هۆی ئه‌م هه‌موو شکسته‌ی هه‌رێمی کوردستان و ئه‌م هه‌نگاوه نه له ناوخۆ و نه له ده‌ره‌وه‌ی وڵات له لایه‌ن که‌سه‌وه پشتیوانی لێنه‌کرا.\nسه‌رۆکی لێژنه‌ی په‌یوه‌ندییه ده‌رکییه‌کانی مه‌جلیسی شۆرای ئیسلامی ئێران جه‌ختی کرد: جێگه‌ی داخه که بارزانی ئه‌م هه‌نگاوه هه‌ڵه‌یه‌ی هه‌ڵگرت و خۆی له کرده که‌سێکی سووتاو له عێراق و ناوچه‌که، ئه‌و چی دیکه له داهاتووی عێراقدا هیچ جێگه‌یه‌کی نییه.\nئه‌م به‌رپرسه ئێرانییه زیادی کرد: ئێران به هاوکاری لایه‌نی عێراقی و تورکی کۆتایی به‌م بابه‌ته هێنا. هه‌وڵی تاران ئه‌وه‌یه که عێراق ده‌ست به سه‌ر یه‌کپارچه‌یی خاکی خۆیدا بگرێت، ئێمه نابێت مۆڵه‌ت بده‌ین که هه‌نگاوه جیاخوازه‌کان له ناوچه‌که سه‌ر هه‌ڵبدات.


جۆره‌كان و هۆكاره‌كانى شێرپه‌نجه له ئه‌ندامى نێرینه‌ى پیاواندا\nبه پێ ى ئه‌و لێكۆڵینه‌وانه‌ى كه له‌م دوایانه‌دا ئه‌نجام دراوه ده‌ركه‌وتووه نه‌خۆشى شێرپه‌نجه یه‌كێكه له‌و نه‌خۆشییه زۆر بڵاوانه‌ى كه هه‌موو جیهان به‌ده‌ستییه‌وه ده‌ناڵێنێت ، پیاوانیش زۆربه ئاسانى دووچارى شێرپه‌نجه‌ى ئه‌ندامى نێرینه‌یان ده‌بنه‌وه ، بێ ئه‌وه‌ى هه‌ستى پێ بكه‌ن ، ئه‌م نه‌خۆشییه له كه‌سێكه‌وه بۆ كه‌سێكى تر ده‌گۆڕێت به پێ ى به‌رگرى له‌شى ئه‌و كه‌سه شێرپه‌نجه‌كه كاریگه‌رى ده‌بێت و بڵاو ده‌بێته‌وه .\nسێ جۆر شێرپه‌نجه‌ى ئه‌ندامى نێرینه‌ى پیاوان بوونى هه‌یه :\n*شێرپه‌نجه‌ى چوك .\n*شێرپه‌نجه‌ى جووته گون .\n1-شێرپه‌نجه‌ى چوك: ئه‌م جۆره شێرپه‌نجه‌یه به زۆرى پیاوانى ته‌مه‌ن سه‌روو(50) ساڵی ده‌گرێته‌وه ، هۆكاره‌كه‌ى ده‌گه‌ڕێته‌وه بۆ جگه‌ره كێشان و زۆر ئه‌نجامدانى كردارى سێكسى به شێوه‌ى ناته‌ندروستى و پیسى دوور له پاك و خاوێنى ، ئه‌م شێرپه‌نجه‌یه پێستى چوكى پیاوان ده‌گرێته‌وه كه ئه‌گه‌ر لێى پیس كردبێت ده‌بێت ئه‌و به‌شه‌ى پێستى ببردرێت ، به‌ڵام لێى پیس نه‌كردبێت ده‌توانێت له ڕێگه‌ى تیشكه‌وه چاره‌سه‌ر بكرێت .\n2- شێرپه‌نجه‌ى جووته گون : ئه‌م جۆره شێرپه‌نجه‌یه ئازار له به‌شى گوندا دروست ده‌كات له‌گه‌ڵ ئه‌وه‌شدا جووته گونى هه‌ڵده‌ئاوسێت و ئازار له به‌شى خواره‌وه‌ى سك دروست ده‌بێت . له‌گه‌ڵ ئه‌وه‌شدا ئاره‌زووى سێكسى ناهێڵێت له پیاواندا شێرپه‌نجه‌كه گرێ دروست ده‌كات له جووته گونه‌كه‌دا چاره‌سه‌رى ئه‌وه‌یه ده‌بێت له ڕێ ى تیشكه‌وه گرێكه بڵاوه پێ بكرێت یان به نه‌شته‌رگه‌رى گرێكه ده‌ربهێنرێت.\n3- شێرپه‌نجه‌ى پرۆستات : شێرپه‌نجه‌كه دووچارى لیكه ڕژێنى پیاوان ده‌بێته‌وه كه به‌رپرسه له ئه‌نجامدانى جووت بوون و گیرو گرفتى تیا دروست ده‌كات ، ده‌ركه‌وتووه ئه‌و پیاوانه‌ى كه له ته‌مه‌نى هه‌رزه‌كاریاندا زۆر كردارى سێكس ئه‌نجام ده‌ده‌ن دووچارى ئه‌م شێرپه‌نجه‌یه ده‌بنه‌وه كه هێشتا ته‌مه‌نیان زووه بۆ ئه‌م كرداره .\nچاره‌سه‌رى شێرپه‌نجه‌ى پرۆستات پێویسته هۆرمۆنات بدرێت به تووش بوووه‌كه ، به‌مه‌ش چاره‌سه‌ر نه‌كرێت پێویسته چاره‌سه‌رى كیمیاوی و تیشك دانه‌وه‌ى بۆ به‌كاربهێنرێت .\n6788 جار خوێندراوه‌ته‌وه\n8/24/2017 10:56:26 AM\nدواى ئه‌م كاته شیرى سروشتى بده به كۆرپه‌له‌كه‌ت ...\nتا توشى ئه‌مه نه‌بیت خه‌م مه‌خۆ...\nدووگیراوه بۆ نزم بوونه‌وه‌ى په‌ستانى خوێن...\nڤیاگرا سودی زۆر بەچاو دەگەیەنێت...\nئه‌و ئازارانه‌ى كه‌به‌هۆى هه‌ست و سۆزه‌وه توشت ده‌بێت...\nله‌م وه‌رزه‌دا ئه‌م چوار خاڵه له‌بیر مه‌كه...\nخۆت بپارێزه له هه‌واى ئامێره فێنك كه‌ره‌وه‌كان...\nله ئاڕاسته‌وه بزانه ئه‌م گوڵه ژه‌هراوییه یاخود نا......\nبه‌م جۆره مه‌له‌كردن ته‌ندروسته...\nئاسایش دەستیگرت بەسەر نزیکە نیو تۆن جگەر ...


چل سال ژ وه‌فه‌دارییا بیرئانینا كۆچا داوییا بارزانیێ نه‌مر | ARK News\nچل سال ژ وه‌فه‌دارییا بیرئانینا كۆچا داوییا بارزانیێ نه‌مر\nنه‌ته‌وێن شارستانی و پێشكه‌تی د ژیانا خوه ده ب شۆپ وباندۆر ورۆلا كه‌سێن كو شوونه‌كێ ب باندۆر ل په‌ی خوه دهێلن ژ نه‌ته‌وێن دن جیاواز و بالكێش تر دبن و نڤشێن دن ل سه‌ر شۆپێن كو نڤشێن به‌رێ هشتن مه‌زن دبن وڤه‌دژن\nگه‌لێ كورد د چارچۆڤه‌یا خوه یا شارستانی ده ئێدی ل سه‌ر ئاستا جیهانی ب كه‌سایه‌تییه‌كی وه‌ك استووره‌كێ جهێ خوه گرتیه ناڤداره بوویه كو ئه‌و كه‌سایه‌تی ل سه‌ر هه‌موو ئاست وقۆناغان قه‌درگران و بلند بوویه ئه‌و كه‌سایه‌تی كو ژ كوردستانییان ره چرا و رۆنییا روویێ وان ڤه‌گه‌راند ئه‌و ژی رێبه‌ر وپێشانگێ نه‌مر د بیر وباوه‌رییا كوردان و یا جیهانێ ده مه‌لاێ مسته‌فی بارزانی یه .\nبارزانیێ نه‌مر ژ به‌ر پرنسیب و ره‌و‌شت وسنجێن وی یێن به‌رز وبلند د دوررخستنا گهاندنا ئیش وئازاران ژ دیل وئه‌خسیران ره هه‌روه‌ها كوشتنا ژن و زارۆكان و نه‌گهاندنا زیان ژ بۆ تو كه‌سی و ب ته‌نێ لخوه‌گرتنا به‌ره‌ڤانیێ د به‌ر گه‌لێ خوه یێ كورد وراكرنا سته‌م ل سه‌ر وان و ناسكرنا وی ب لهه‌نگی و قه‌هره‌مانی ئه‌و ره‌وشت و پرنسیپ و لهه‌نگییا وی هشت كو تێكه‌ڤه دلێ دوزژمنێن خوه به‌ریا دۆست و هه‌ڤالان\nره‌وشتا وی یا بلند و سنجێن بارزانیێ نه‌مر تو كه‌س د شه‌ر وجه‌نگان ده پێ پابه‌ند نابن لێ به‌لێ بارزانیێ نه‌مر د وژدانا گه‌لێ خوه ده قدرگرانییا مێر و پیاوان ڤێخست كو ژیانا خوه ژبۆ سه‌ركه‌فتنا گه‌لێ خوه ته‌رخان كربوو و چیا ژ خوه ره وهێزێن خوه یێن پێشمه‌رگه ره كر هه‌ڤال و ده‌ستان ل دژی سته‌مكاران ل ئیران وعیراقێ نڤیساندن وتۆماركر\nهه‌رده‌م بارزانیێ نه‌مر ب ره‌وشت و پره‌نسیێن خوه پابه‌ندبوو وهشت كو ببه استوره‌ك وتشتێن د كه‌سایه‌تییا بارزانیێ نه‌مر تێنه دیتن د تو كه‌سی دن نایێن دیتن وئێدی بوو وه‌ك سونبل ومینانه‌ك ژ گه‌لێ خوه و نه‌ته‌وێن سته‌مدار یێن خه‌بات خوه ژ بۆ ئازادی و وه‌كهه‌ڤی و دادوه‌ریێ دكن .\nژبه‌ر كو بارزانی بوویه چرایه‌ك درێیا وێ ره كورد تێنه ناسكرن و هه‌ر ده‌مه‌كێ ژ بیانه‌كی ره ناڤێ كوردان رێگر به بناڤێ بارزانێ نه‌مر تێ ناسكرن وهه‌ر تشته‌ك ل سه‌ر كورد ورێبه‌رێ وان نه خویا وزه‌لال به درێا وی ره ئه‌شكه‌ره دبه وزه‌لال دبه كو بارزانیێ نه‌مر هه‌لكرێ شۆره‌شێن رێزگارخوازانه و قه‌درگرانی دا گه‌لێ خوه\nوبناڤكرنا بارزانیێ نه‌مر ب ڤان ناڤان ل سه‌ر كه‌سایه‌تییا بارزانی یا مروڤاتی و چه‌نگی گرانییا وی زێده دكه كو هه‌تا دوژمن رێزێ ژێره دگرن\nگه‌لێ كورد د هه‌ر جهه‌كی ده ژ بیرئانینا كۆچا داوییا نه‌مر بارزانی كر بۆنه وهه‌لكه‌فته‌كه داكو سۆز وپه‌یمانا خوه ل سه‌ر رێبازا بارزانی رێبازا تورین و ره‌سن و پێرۆز نوو بكن\nكو د هه‌ر جهه‌كی ده بیرئانینا نه‌مر بارزانی دبه داخوازه‌ك ژبۆ ل خوه‌گرتنا پرنسیپێن بارزانیێ نه‌مر ژ هه‌ر كورده‌كی ره وكار وخه‌باتا ل سه‌ر وێ یه‌كێ داكۆ د رۆژه‌كه نیزیك ده د وه‌لاته‌كێ ده ل ژێر ناڤێ كوردستان بژی وتێده ب ماڤێ خوه یا مرۆڤاتی شاد ببه و كار ل سه‌ر رێ وته‌كۆشینا راست جهێ خوه بگره .\nش.ع  \nرێخستنێن ناڤده‌وله‌تى رۆژئاڤايێ كوردستانێ ب جهـ هشتن\nترامپ: ئەمریكا كوردان ناپارێزە\nئەمریكا پلانا ڤەگوهاستنا چەكان ژ بنگەها ئەنجەرلیك یا توركی دارێژتیە\nنەتەوێن یەكگرتی : 70 هەزار زارۆك ب سەدەما ئێریشا توركیا دەربدەربوونە\nچین داخواز ژ توركیا كر ئێریشا خوە ل سەر رۆژئاڤایێ كوردستانێ راوەستینە\nترامپ : ئەز ئامادەمە ئابووریا توركیا ب رووخێنم\nشەڤا بووری 180 دەربدەرێ رۆژئاڤایێ كوردستانێ گەهشتنە هەرێما كوردستانێ\nبومبيو: ترامپ لیستەیا سزایێن كو وێ ب سەر توركیا دە وەرنە سەپاندن ئیمزەكریە\nحه‌سه‌كێ .. خوه‌جه‌هییا رۆژئاڤا یا ئه‌نه‌كه‌سێ جڤینا خوه لدارخست\nته‌رمێن مالباتا په‌نابه‌ر ژبۆ رۆژئاڤایێ كوردستانێ تێنه ڤه‌گوهه‌ستن\nداخویانییەك ژ حكومەتا هەرێما كوردستانێ دەرباێ داوی پێشهاتەیێن رۆژئاڤایێ كوردستانێ\nقه‌سه‌دێ سى و سێ ئه‌ندامێن خوه يێ ره‌ڤيايى زندان كرنه


لە پەرلەمانی كوردستان پڕۆژەیەك بۆ داماڵینی چەك ئامادە دەكرێت – تۆڕی میدیایی خەڵک\nلە پەرلەمانی كوردستان پڕۆژەیەك بۆ داماڵینی چەك ئامادە دەكرێت\n2019/07/13 - 10:35 PM\nجێگری سەرۆكی لیژنەی پێشمەرگە و ناوخۆ و ئاسایش لە پەرلەمانی كوردستان ئاشكرایدەكات، بۆ بنبڕكردنی دیاردەی ھەڵگرتنی چەكی بێ مۆڵەت، هەوڵدەدەن پلانێكی نوێ جێبەجێ بكەن.\nعوسمان كەریم جێگری سەرۆكی لیژنەی پێشمەرگە و ناوخۆ و ئاسایش لە پەرلەمانی كوردستان ڕایگەیاند، لە پەرلەمانەوە دیراسەی پڕۆژە یاسایەك دەكەن بۆ قەدەغەكردنی چەكی بێ مۆڵەت بەشێوەیەك كە لەبەرژەوەندی خەڵكی هەرێمی كوردستان بێت.\nجێگری سەرۆكی لیژنەی پێشمەرگە و ناوخۆ و ئاسایش لە پەرلەمانی كوردستان وتیشی، لە پڕۆژەكەدا داوا لە وەزارەتی پێشمەرگە و ناوخۆ دەكرێت هەر پێشمەرگە و كارمەندێكی هێزەكانی ناوخۆ دوای تەواوبوونی دەوامیان چەكەكانیان لەدەوام لەشوێنێكی تایبەت بە خۆیان جێبهێڵن و دووبارە لەكاتی دەوام كردنیان هەڵیبگرنەوە، ئەوەش هەنگاوێكی باش دەبێت بۆ كەم بەكارهێنانی چەك لەلایەن هاووڵاتیانەوە.\nعوسمان كەریم ئەوەشی خستەڕوو، وەزارەتی ناوخۆی ھەرێم ماوەی 6 مانگی دیاریكردووە كە لەئێستادا تەنها دوو هەفتەی ماوە بۆ ئەو ھاووڵاتیانەی ھەڵگری چەكی بێ مۆڵەتن و داوای لێ كردوون مۆڵەتی چەك دەربهێنن، بێگومان ئەوەش بەپێی یاسا و ڕێنماییەكان دەبێت.\nپەرلەمانی كوردستانچەكی بێ مۆڵەتهەرێمی كوردستانوەزارەتی ناوخۆی ھەرێم\nوێنە.. شاناز برایم ئەحمەد بۆ ڕۆژنامەنووسان: بەرپرسیارانە و پیشەییانە مامەڵە بكەن\nوڵاتانی دراوسێ و ئەمریكا، بڕیارەكانیان بەسەر لایەنە كوردستانییەكاندا دەسەپێنن


خاڵكوتان له دیدی ئیسلام و یاسا ده‌ستكرده‌كانه‌وه\nدانراوه له‌لایه‌ن: ئیحسان بورهانەددين ڕێكه‌وت: ٢/١١/ ٢٠١٢\nخاڵ بریتییه له وێنه‌یه‌كی جێگیر كه له‌سه‌ر پێستی مرۆڤ دروست ده‌كرێت. زۆرجار له جێگه ئاشكراكاندا ده‌كرێت له لاشه‌دا، به‌تایبه‌تی له ده‌موچاودا. بۆ ئه‌و مه‌به‌سته‌ش بابه‌تی ڕه‌نگی و كه‌ره‌سته‌ى كونكەرى پێست به‌كار دێت. مه‌به‌ستی یه‌كه‌م له كوتانی خاڵ سه‌ره‌نجڕاكێشان و كه‌مكردنه‌وه‌ى جیاوازییه له‌نێوان خه‌ڵكیدا. هه‌روه‌ها به‌مه‌به‌ستی جوانكارى ئه‌نجام ده‌ده‌رێت و له‌وانه‌شه په‌یوه‌ندی به ئه‌فسانه و بیرو باوه‌ڕی بێبنه‌ماوە هه‌بێت، بۆ نموونه میسرییه کۆنه‌كان باوه‌ڕیان وا بوو كه خاڵكۆتان چاره‌سه‌رى هه‌ندێك نه‌خۆشی ده‌كات و به‌سووده بۆ چاو و ئێره‌یی. هه‌روه‌ها له كۆمه‌ڵگا بتپه‌رسته‌كاندا جۆرێك بوو له فیداكارى بۆ بته‌كانیان.\nتێبینی كراوه ٥-٩%ى مه‌سیحی و موسڵمانه‌كان خاڵ ده‌كوتن، سه‌ره‌ڕاى قه‌ده‌غه‌كردنی ئه‌و دوو ئایینه بۆ خاڵكوتان. له ئایینی ئیسلامدا ئه‌نجامده‌رى ئه‌و كاره له‌عنه‌تی لێكراوه و له مه‌سیحییه‌تیشدا هه‌ر له‌كاتی كۆنگره‌ى (نیقیة)وه حه‌رام كراوه و دواتریش كونگره‌ى ئایینی حه‌وته‌میش به‌ڕه‌هایی حەرامی كرد.\nئافره‌ت به شێوه‌یه‌كی تایبه‌ت گرنگی به خاڵكۆتان داوه وه‌كوو هۆكارێكی جوانكارى. هاوكات پیاویش به‌كارهێنانی خاڵی تاقی كردووه‌ته‌وه. له‌م باره‌شه‌وه چینی سه‌رباز و كه‌شتیوانان به خاڵكوتان ناسراون.\nخاڵكوتان له‌ڕێگه‌ى هه‌ندێك ئامرازى كونكه‌رى پێست ئه‌نجام ده‌درێت وه‌كوو ده‌رزى و چه‌قۆی نووكتیژ و شتی تر یان له‌ڕێگه‌ى هه‌ندێك ڕه‌نگكه‌رى ئاژه‌ڵی و بۆدره‌ى جۆراوجۆرى چاوڕه‌شتن و خه‌ڵووز و گیراوه‌ى ڕووه‌كه‌كان.\nزۆر له ده‌وڵه‌تانیش وریاى زیانه‌كانی خاڵكوتان بوونه‌وته‌وه. مارتن مادون له ساڵی (١٩٦٩ز) له ئینگلته‌را پرۆژه‌ى یاسایه‌كی پێشكه‌ش كرد بۆ قه‌ده‌غه‌كردنی خاڵكوتان و حكوومه‌تی یابانیش به‌فه‌رمی له ساڵی (١٨٧٠ز) مه‌رسوومێكی ده‌ركرد به قه‌ده‌غه‌بوونی خاڵكوتان.\nله ڕاپۆرتێكی كه‌ناڵی (الجزیرة)ش به وه‌رگرتن له تۆڕی ڕۆیته‌رز بۆ هه‌واڵ له (١٧/٧/٢٠٠٣)دا هاتووه كه لێژنه‌ى ئه‌ورووپی هۆشدارى داوه سه‌باره‌ت به‌و كه‌سانه‌ى ئاره‌زووى خاڵكوتانیان هه‌یه له‌سه‌ر لاشه‌یان به مادده‌ى كیمیاوى یان هه‌ندێك ڕه‌نگی تر كه ئه‌و كاره ده‌بێته مایه‌ى ژه‌هراویبوون و ئه‌وه‌شی باس كردووه كه زۆربه‌ى ئه‌و بابه‌تانه‌ى بۆ ئه‌و مه‌به‌سته به‌كار دێن له خاڵكوتان بریتین له ڕه‌نگی ئۆتۆمبێل و حیبری نووسین. به هیچ شێوه‌یه‌كێش زانیارییه‌ك نییه پاڵپشت له بێزیانیی به‌كارهێنانی ئه‌و جۆره ماددانه بێت. له كۆتاییشدا لێژنه‌كه پرسیار ده‌كات: ئایا ڕازى ده‌بیت لاشه‌ت به ڕه‌نگی ئۆتۆمبێل ڕه‌نگ بكه‌یت؟\nپێغه‌مبه‌رى خوا (صلى الله علیه وسلم) پێش زیاتر له (١٤٠٠) ساڵ خاڵكوتانی حه‌رام كردووه و نه‌فره‌تی له ئه‌نجامده‌رانی كردووه له ژن و له پیاو، كه نه‌فره‌ت بریتییه له ده‌رچوون له سۆز و به‌زه‌ییی خواى گه‌وره، ئه‌وه‌ش به‌ڵگه‌یه له‌سه‌ر ئه‌وه‌ى ئه‌م شه‌ریعه‌ته له‌لایه‌ن خواى گه‌وره‌وه‌یه.\n(أبو حجفة) -ڕه‌زاى خواى لێبێت- فه‌رموویه‌تی: پێغه‌مبه‌رى خوا (صلى الله علیه وسلم) نه‌هی كردووه له نرخی خوێن و سه‌گ و ده‌ستكه‌وتی كه‌نیزه‌ك و نه‌فره‌تیشی له‌و ئافره‌ته كردووه كه خاڵ ده‌كوتێت یان خاڵی بۆ ده‌كوترێت ، هه‌روه‌ها نه‌فره‌تی كردووه له بخۆری سوود.\nهه‌روه‌ها له (ابو هریرة)وه هاتووه كه پێغه‌مبه‌ر (صلى الله عليه وسلم) فه‌رموویه‌تی: لعن الله الواصلة والمستوصلة والواشمة والمستوشمة. واته: له‌عنه‌تی خوا له‌و ئافره‌ته بێت كه قژی ده‌ستكرد دروست ده‌كات یان بۆی دروست ده‌كرێت، هه‌روه‌ها ئه‌و ئافره‌ته‌ى كه خاڵ ده‌كوتێت یان بۆی ده‌كوترێت.\nموسوعة الاعجاز العلمي في القران والسنة المطهرة، يوسف الحاج احمد\nid => 25649\ndynamicImage => 'kmcGRgnB_20120215.jpg'\nheadTitle => 'خاڵكوتان له دیدی ئیسلام و یاسا ده‌ستكرده‌كانه‌وه'\n[2.23 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 25649)))\n[3.79 ms] UPDATE `dangiislam_article` SET `clicked` = ? WHERE (`dangiislam_article`.`id` = 25649)\n[0.48 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 25649) LIMIT 1\n[0.45 ms] SELECT `dangiislam_article`.* FROM `dangiislam_article` WHERE (id= '25649') AND (status='1') AND (title<>'0') LIMIT 1\n[16.34 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[23.01 ms] SELECT `dangiislam_article`.* FROM `dangiislam_article` WHERE (category_id = 193)\n[0.88 ms] SELECT `dangiislam_article`.* FROM `dangiislam_article` WHERE (category_id = 193) AND (id <> '25649') AND (status='1') ORDER BY `id` desc LIMIT 3\n[4.63 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='25649') ORDER BY `comment_id` desc, `featured` desc\n[18.71 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n[0.11 ms] SELECT `dangiislam_writer`.* FROM `dangiislam_writer` WHERE (id = 3) LIMIT 1\n[0.3 ms] SELECT `dangiislam_banner`.`name` FROM `dangiislam_banner` WHERE (featured =1) LIMIT 1\n1.11.3/5.3.29 Variables Debug Not authorized 15 in 71.41 ms Registry (6)«


حكومەتی فیدراڵی دواجار رەزامەندی نیشانداوە بە كردنەوەی پەناگەیەك بۆ ژنانی هەڕەشەلێكراو، ئەوەش دوای چەندین هەوڵ و داواكاری بەردەوامی چالاكوانان و داكۆكیكارانی ژنان دێت.\nكردنەوەی پەناگەكە بەپێی وتەی ئینتیسار كەریم، لێپرسراوی بەشی پەرەپێدان و ئافرەتان لە ئیدارەی پارێزگای كەركوك، تەنیا لەسەر كات و چەند كارێكی لۆجستی وەستاوە و بڕیارە لە ئایندەیەكی نزیكدا بەڕوی ژنانی هەڕەشەلێكراودا بكرێتەوە.\n"هەموو رێکارە یاساییەکان کۆتایى پێهاتووە و حكومەتی عیراق رەزامەندی لەسەر نیشانداوە، ئەوەی ماوە كۆتایپێهاتنی نۆژەنكردنەوەی بیناكە و دابینكردنی پێداویستییەكانی ناو پەناگەكەیە"، ئینتیسار زیاتر وتی "لەم رۆژانەدا بە فەرمی دەكرێتەوە".\nگرنگی كردنەوەی پەناگە (شێڵتەر) بۆ ژنانی هەڕەشەلێكراو لەوەدایە، چیتر پێویست ناكات بۆ پاراستنی ژیانیان رەوانەی پەناگەكانی بەغدا یان سلێمانی بكرێن، كە خواستی زۆرێك لە ژنانی هەڕەشەلێكراو نەبوو بۆ پارێزگایەكی تر بگوازرێنەوە.\nبەپێی ئامارێكی فەرماندەیی پۆلیسی كەركوك بۆ (كەركوك ناو) لە سەرەتای ئەمساڵەوە تائێستا نزیكەی 500 دۆسیەی توندوتیژی بە رەسمی تۆماركراون.\nرائید عامر نوری، وتەبێژی فەرماندەیی پۆلیس بە (كەركوك ناو)ـی وت "ئەو 500 دۆسیەیە جۆراجۆرن؛ لەوانە شەڕی نێوان هاوسەر، خیانەتی هاوسەرگیری، بردنی منداڵ لەلایەن تەرەفێك و چەندین كێشەی دیكەی تێدایە، بەشێك لە دۆسیەكان یەكلاكراونەتەوە و بەشێكیشیان هێشتا لە قۆناغی لێكۆڵینەوەدان".\nكەركوك/ 2015/ گردبونەوەیەكی ژنان دژی توندوتیژی فۆتۆ: كاروان ساڵحی\nچالاكوانانی ژنان داوادەكەن لەگەڵ كردنەوەیدا كەمپینێكی میدیایی بۆ بكرێت، تا ئەو ژنانەی هەڕەشەیان لەسەرە بزانن شوێنێك هەیە بۆ پاراستنی ژیانیان. ئەوەش لەكاتێكدایە بەپێی رێكحراوەكانی ژنان دەیان كەیسی توندوتیژیی و ژنانی هەڕەشەلێكراو هەن، كە لەبەرئەوەی هیچ پەناگەیەك نەبوو لەخۆیان بگرێت، لەترسی كەسوكاریان ناچار تێكەڵ بە باندە لەشفرۆشییەكان بون.\nسەبرییە حازم (26ساڵ)، لە یەكێك لە ترافیكەكانی كەركوك، "بەخت دەگرێتەوە"، یەكێكە لەو دەیان ژنەی لە 10 ساڵی رابردودا لەژێر هەڕەشەدا تێكەڵ بە باندەكانی لەشفرۆشی بووە.\nسەبرییە رەنگى پێستى ئەسمەرە و تەمەنى زۆر گەورەتر دەردەكەوێت لە تەمەنی راستەقینەی خۆی، "19 ساڵ بوم شومكرد، ئەوكات ماڵمان لە دەرەوەی كەركوك بوو، دوای ساڵێك بۆم دەركەوت مێردەكەم ماددەی هۆشبەر بەكاردەهێنێت... لە سەربان و لەشوێنی كۆترەكانی دەیشاردەوە "، زیاتر وتی "زۆر خراپ بوو لەگەڵم، رۆژانە بە توندی لە دەم و چاوی دەدام، دەیوت با هەموو دراوسێیەكان بزانن لێتدەدەم، منیش رۆژێك ناچاربوم بگەڕێمەوە ماڵی باوكم و لەدەستی رامكرد".\nلەو ماوەیەدا بە وتەی سەبرییە، هاوژینەكەی بەردەوام هەڕەشەی كوشتنی لە دایك و باوكی كردووە و داوای گەڕانەوەی سەبرییەی كردووە. بەبێ ئەوەی سەبرییە پەنا بۆ دادگا ببات.\nسەبرییە تاقانەی دایك و باوكی بووە، پاش ماوەیەك باوكی مردووە و ئەویش لە ژێر فشاردا گەڕاوەتەوە لای مێردەكەی، "هەڕەشەی لێدەكردم، ئێمەش كەسوكارمان نەبوو ناچاربوم گەڕامەوە لای... زیاتر لەبەر كوڕە یەك ساڵانەكەم گەڕامەوە لای".\nهەڕەشەی لێدەكردم، ئێمەش كەسوكارمان نەبوو ناچاربوم گەڕامەوە لای\nچیرۆكی ژیانی سەبرییە لەگەڵ ئەو هاوژینەی پڕبووە لە ئەشكەنجە و ئازار، بۆیە رۆژێك كوڕەكەی بەجێدەهێڵێت و پەنا بۆ رێكخراوێكی ژنان دەبات، ئەوانیش بۆ ئەوەی ژیانی نەكەوێتە مەترسییەوە رەوانەی پەناگەیەكی دەكەن لە بەغدا.\nبەڵام سەبرییە دەڵێت لەو پەناگەیە ئاسودە نەبووە، "لەگەڵ هەموو جۆرە ژنێك تێكەڵ دەكراین، من تێكەڵ بە ژمارەیەك ژن بووم كە لە ترافیكەكان بەخت-یان بۆ خەڵك دەگرتەوە و دەستگیركرابون و لە پەناگەكەدا هێڵدرابونەوە".\nدوای دوو ساڵ سەبرییە لەسەر داوای خۆی شێڵتەرەكەی بەغدا بەجێدەهێڵێت و دەگەڕێتەوە كەركوك، ئێستا لە ترافیكەكان "بەخت" دەگرێتەوە. "هەندێك كەس بۆ ئەوەی دەستیان بگرم و دەست لە جەستەم بدەن، تا 10 هەزار دینارم پێدەدەن".\nرێكخراوەكان دەڵێن، نەبونی پەناگەیەكی باش و پارێزراو بۆ ژنانی هەڕەشەلێكراو، هۆكارە بۆ دروستبونی نمونەی دەیان كەیسی هاوشێوەی سەبرییە.\nسەبرییە وتی "هەندێك كات شۆفێرەكان پێمدەڵێن وەرە باخم هەیە و ئەمشەو لای من بە، منیش هەركات پارەی هۆتێلم پێ نەبێت، لەگەڵیان دەردەچم".\nئنتیسار کەریم، لێپرسراوی بەشی پەرەپێدان و ئافرەتان لە ئیدارەی پارێزگای كەركوك، وتی "هەوڵە بەردەوامەكانمان بۆ كردنەوەی پەناگە لە 10 ساڵی رابردودا، دوای زیادبونی حاڵەتەكانی توندوتیژی دژ بە ژنان هات لە شارەكە". بەڵام رونینەكردەوە ئەوان چ جۆرە ژنێك لەخۆدەگرن. رون نییە تائێستا هیچ رێنماییەكیان هەیە بۆ وەرگرتنی ژنان یان نا.\nسەجاد جومعە، لێپرسراوی نوسینگەی کەرکوک کۆمیسیۆنى باڵای مافەكانی مرۆڤـ لە عیراق، وتی "ئاگادارم كردنەوەی پەناگەكە نزیكە.... ئەمە کارێکى زۆر باشە، چونكە لە شاری كەركوك حاڵەتەكانی هەڕەشەلێكردن و توندوتیژی دژ بە ژنان زۆرە...".\nلەبارەی ئەو لایەنەی چاودێری پەناگەكە دەكات، سەجاد وتی "لەژێر چاودێری وەزارەتى کار و کاروبارى کۆمەڵایەتى-دا دەبێت، كادیری شارەزای بۆ تەرخان دەكرێت".\n"پێویستە دەزگاكانی راگەیاندن، لەكاتی كردنەوەیدا هەڵمەتێكی باشی بۆ بكەن، بۆ ئەوەی كردنەوەی پەناگەكە بگاتە ئەو ژنانەی هیچ شوێنێك بۆ مانەوە شك نابەن و لەژێر هەڕەشەدان". سەجاد جومعە وایوت.\nچیرۆكی پشت دیوارەكانی ماڵەوە\nئەو ژنانەی لە توندوتیژی خێزانی رزگاریان بوو


دەستگیرکردنی ئۆجالان و شەڕی دیزاینکردنی ڕۆژهەڵاتی ناوەڕاست\n05:52 - 15/02/2020\nدەستگیرکردنی ئۆجالان و شەڕی دیزاینکردنی ڕۆژهەڵاتی ناوەڕاست\nکاتێک کۆماری تورکیا لە سەر دەستی مستەفا کەمال ئەتاتورک دامەزرا و بە پڕۆژەیەکی بەریتانیا و زلهێزەکان لە ڕۆژهەڵاتی ناوەڕاست سیستمی نەتەوە-دەوڵەت دامەزرا، بەهۆی ئەوەی کورد خاوەنی رێکخستنێکی گەورە و یەکگرتوو نەبوو لە هاوکێشەکان دوورخرایەوە. ئەمە نزیکەی ١٠٠ ساڵە کورد بۆ مافی نەتەوەیی خەبات دەکات.\nگەلی کورد دەیان شۆرشی بەرپاکردووه، بە تایبەت لە باکووری کوردستان، زۆربەی سەرکردەکانی کورد دەستگیرکران و لەسێدارەدران و شۆڕشەکان کۆتاییان پێهات، دەوڵەتی تورکیا ڕایگەیاند کە دەوڵەتی کوردی یان پرسی کورد ژێرخاککراوە و چیمەنتۆی بەسەرداکراوە.\nئەو دۆخە تا حەفتاکانی سەدەی ڕابردوو بەردەوام بوو و ئەم جارە شۆڕشی کورد بە شێوەیەکی پێشکەوتووتر و جیاواز لە شۆڕشەکانی پێشوو لە سەر بناغەی سۆسیالیزم بە پێشەنگایەتی عەبدوڵا ئۆجالان و ژمارەیک گەنجی چەپی کورد و تورک دەستیپێکرد.\nخەباتێکی نوێ لە مێژووی گەلی کورددا\nئەم جارە شۆڕشی کورد دروشمی ئازادی بۆ چوار پارچەی کوردستان هەڵگرت و ئامانجیان دروستکردنی دەوڵەتی سۆسیالیستی کوردستان بوو.\nپارتی کرێکارانی کوردستان (پەکەکە) هەموو شۆڕشەکانی پێشووی وەک ئەزموونێک پێناسە کرد و سەرکردایەتی بۆ دەرەوەی تورکیا و هێزە چەکدار و ڕێکخستنەکانیش لە ناوەوەی تورکیا و باکووری کوردستان دەستیان بە خەبات کرد.\nعەبدوڵا ئۆجالان ڕێبەری پەکەکە شەڕی چەکداری وەک رێگایەک بۆ فشار خستنە سەر حکومەت بۆ چارەسەرکردنی کێشەی کورد بە شێوەیەکی سیاسی لەقەڵەمدەدات و خۆپاراستنی وەک مافێکی ڕەوای هەر زیندەوەرێک پێناسە کرد.\nلە تورکیا لە پەنجاکانی سەدەی ڕابردوودا دژایەتیەکی زۆری پارت و کەسایەتیە چەپەکان دەکرا و لە ئاكامدا هەموو سەرکردەکانی بزوتنەوەی سۆسیالیستی لە تورکیا لەسێدارەدران، ئەمه‌ریکا و ناتۆش بۆ ئەوەی دەستی سۆڤیەت لە تورکیا ببڕن هاوکاری دەوڵەتی تورکیایان دەکرد.\nبەو هۆیەوە شۆڕشی کورد کە لەسەر هزری سۆسیالیزم دەستیپێکرد، سەرنجی ئەمه‌ریکا و ناتۆی ڕاكێشا و بە هەموو شێوەیەک دژی پەکەکە پشتگیری لە دەوڵەتی تورکیا کرا.\nهەرچەندە دوای ڕووخانی سۆڤیەت، عەبدوڵا ئۆجالان و پەکەکە سۆسیالیزمی تاقیکراویان زۆر ڕەخنە کرد و هیچ هیوایەکیان بە ڕووسیا نەبوو، بەڵام لەلایەن ئەمه‌ریکا و ناتۆ و زلهێزەکانی ترەوە بەهۆی بەرژەوەندیان لەگەڵ تورکیا و رێگریکردن لە سۆسیالیزم، وەک ڕێکخراوێکی تیرۆریستی ناسێنران.\nلە نەوەدەکانی سەدەی ڕابردوودا زۆر هێرشی گەورە كراونه‌ته سه‌ر پەکەکە و هێزەکانی گەریلا، بەڵام نەیانتوانی پەکەکە تێکبشکێنن.\nلە هزری کوردستانێکی سوسیالیستی بۆ سیستمی مۆدێرنیتەی دیموکراتیک\nئۆجالان ئیدی لە هزری دامەزراندنی دەوڵەت دووردەکەوتەوە و دەوڵەتی وەک هۆکارێکی سەرکوتکردنی گەلان و کۆمەڵگه دەبینی و دەستی بە گەڕان بەدوای جێگرەوەیەکدا کرد.\nکۆتایی نەوەدەکانی سەدەی ڕابردوو، ئه‌مه‌ریكا بەرەو ناوچەکە پەلی زیاتری هاویشت، دەیزانی کە رێککەوتنە نێودەوڵەتیەکانی وەک لۆزان بەرەو کۆتایی دەچن و ناڕەزایی گەلانی ناوچەکەش بەرانبەر سیستمی دەوڵەت-نەتەوە لە لوتکەدابوو، کە هەم بەرانبەر نەتەوەکانی خۆیان و هەم بەرانبەر نەتەوەکانی تر بە تایبەتی کورد فشارێکی زۆریان دەکرد.\nپڕۆژەی ڕۆژهەڵاتی ناوەڕاستی گه‌وره کە ئه‌مه‌ریكا ڕابەرایەتی دەکرد بە لێدانی سەدام حسێن و هێرشی ئەفغانستان دەستیپێکرد و تا ئێستاش لە سوریا و عێراق و ئێران و لوبنان بەردەوامە.\nکۆتایی نەوەدەکان یەکێک لە ڕێگرییەکانی بەردەم پرۆژە گەورەکەی ئه‌مه‌ریكا لە ناوچەکەدا عەبدوڵا ئۆجالان و پەکەکە بوو، کە بە شێوەیەکی زۆر بەهێز دژی تورکیای هاوپەیمانی دەوەستایەوە، بەو هۆیەوە فشارێکی زۆر گەورە لەسەر ڕژێمی سوریا دروستکرا و عەبدوڵا ئۆجالان سوریای جێهێشت.\nهەرچەندە ئۆجالان بەرەو یۆنان، کە دوژمنی کۆنی تورکیایە و ڕووسیا کە خۆی بە وڵاتێکی سۆسیالیست و چەپ دەزانێت و ئەوروپا کە باسی ماف و دیموکراسی و ئازادی دەکەن، ڕوویشت. بەڵام هیچ کام لەو وڵاتانە ئامادەنەبوون مافی پەنابەری سیاسی پێبدەن، ئەو دۆخەش ئەوەی دەرخست کە هەوڵی دەستگیرکردنی ئۆجالان جدیە و هەموو وڵاتان لە پیلانەکە ئاگادارکراونەتەوە.\nلە کۆتاییدا ئۆجالان لەلایەن دەزگا هەواڵگریەکانی ئه‌مه‌ریكا و ئیسرائیل لە نایروبی پایتەختی کینیا لە ١٥ی شوباتی ١٩٩٩ دەستگیرکرا و گوازرایەوە بۆ تورکیا.\nهەرچەندە دەستگیرکردنی ئۆجالان بۆ لەناوبردنی پەکەکە و شۆڕشی باکووری کوردستان بوو، بەڵام دوای ماوەیەکی کەم لە سڕبوون و سەرسوڕمانی پەکەکە و کورد، جارێکیتر خەبات بە شێوەیەکی فراوانتر دەستپێکرایه‌وه و دەسکەوتی زیاتر بەدەستهێنرا.\nئۆجالان کە لە سەرەتادا باسی لە دەوڵەتێکی کوردی سۆسیالیستی دەکرد، پڕۆژەیەکی نوێی پێشەکش کرد و ئەمجارە بە نوێنەرایەتیکردنی گەلانی ناوچەکە هاتە مەیدانی سیاسەتەوە. پیلانگێڕی و گۆشەگیری نێودەوڵەتی سەر ئۆجالانیش بە هۆی هزر و پڕۆژەیەکەوە بەردەوامە.\nئۆجالان خۆپیشاندانه‌كانی (بەهاری عەرەبی) وەک شۆڕشی گەلان پێناسە دەکات و ڕایدەگەیەنێت، هیچ واتایەکی دەوڵەت – نەتەوە کە بەرهەمی سیستمی سەرمایەداری و کاپیتالیزمە نەماوە و گەلان بەدوای جێگرەوەدا دەگەڕێن.\nبەو هۆیەوە هەوڵەکانی پێشووی بۆ جێگرەوەی سیستمی نەتەوە-دەوڵەت کە ئێران، عێراق، سوریا و تورکیا پێشەنگایەتی دەکەن و سیستمی مۆدێرنیتەی کاپیتالیزم کە ئه‌مه‌ریكا و زلهێزەکان نوێنەرایەتی دەکەن، گەیاندە ئامانج.\nئۆجالان سیستمی کۆنفیدرالیزمی دیموکراتیکی لەسەر بناغەی برایەتی گەلان، مافی ژن، ژینگەپارێزی پێشکەش کرد.\nسیستمی مۆدێرنیتەی دیموکراتیکی وەک جێگرەوەی مۆدێرنیتەی کاپیتالیزم و سیستمی کۆنفیدڕالی دیموکراتیکیش لەسەر بناغەی نەتەوەی دیموکراتیک وەک جێگرەوەی نەتەوە-دەوڵەت لەقەڵەمدەدات و ئەو ئەزموونەش تا ڕادەیەک لە ڕۆژئاوای کوردستان لە لایەن پەیەدە و یەپەگەوە جێبەجێکرا و لە ئاكامدا کورد، عەرەب، ئاشووری و کلدانی و کەمینەکان لە ئاشتیدا بەیەکەوە دەژین.\nهەرچەندە ئه‌مه‌ریكا و یەپەگە لە ڕۆژئاوا لە یەک سەنگەردا دژی داعش شەڕیان کرد، بەڵام سیستمی نەتەوە-دەوڵەت کە بەرهەمی کاپیتالیزمە و تورکیا پێشەنگایەتی دەکات، لەگەڵ ئه‌مه‌ریكا زیاتر بەرژەوەندی هەیە، دەستیكرد بە هێرشکردن بۆ سەر ڕۆژئاوا، کە به‌رهه‌می پرۆژەكه‌ی ئۆجالانە.\nلە ئێستادا پیلانگێڕی نێودەوڵەتی بە گۆشەگیری ڕەها لەسەر ئۆجالان لە ئیمرالی بەردەوامە و لە بناغەدا گۆشەگیریەکە شەڕی سیستمەکانە.\nئێستا لە ڕۆژهەڵاتی ناوەڕاست سێ هێڵ لە ڕکابەری و ململانێدان. یەکەمیان سیستمی مۆدێرنیتەی کاپیتالیزمە کە ئه‌مه‌ریكا پێشەنگایەتی دەکات و دەیەوێت نەخشەی ڕۆژهەڵاتی ناوەڕاست لە بەرژەوەندی خۆی بگۆڕێت. دووەمیش سیستمی نەتەوە-دەوڵەتە کە دەوڵەتانی ناوچەکە بە پێشەنگایەتی تورکیا دەیانەوێت بەردەوامی پێبدەن و لەسەر دەسەڵات بمێننەوە و سیستمە نوێکەی کوردیش کە ئۆجالان پێشەنگایەتی دەکات، سیستمی مۆدێرنیتەی دیموکراتیکە کە پشت بە هێزی گەلان و یەکسانی ژن و پیاو و ژینگەپارێزی دەبەستێت و لەو بڕوایەدایە، تا گەلانی ناوچەکە دیموکرات نەبن، کێشەکانی ڕۆژهەڵاتی ناوەڕاست بە تایبەتی کێشەی کورد چارەسەر نابێت.\nلە ئاكامدا پیلانگێڕی نێودەوڵەتی دژی عەبدوڵا ئۆجالان رێبەری پەکەکە کە لە ئێستادا لە ڕێی گۆشەگیری ئیمڕالی و هێرشی سەر ڕۆژئاوای کوردستان بەردەوامە، شەڕی دیزاینکردنی ڕۆژهەڵاتی ناوەڕاستە کە مۆدێرنیتەی کاپیتالیزم و نەتەوە-دەوڵەت لەسەری کۆکن.


فەرمی: کۆنگرەی WWDC 2020 ـی ئەمساڵ بە شێوەی سەرهێڵی بەڕێوە دەچێت – کەی ئای تی ئێن\nکۆمپانیای Snap چاویلکەی زیرەکی Spectacles 3 ـی بە دیزاینی نوێ و 2 کامێرای HD ـییەوە ڕاگەیاند\nکەمێک بەر لە ئێستا کۆمپانیای ئەپڵ ڕایگەیاند کۆنگرەی جیهانی گەشەپێدانی WWDC 2020 ـی ئەمساڵ بە شێوەی سەرهێڵی بەڕێوە دەچێت.\nئەپڵ دەڵێت کۆنگرەکە لە ئەمساڵدا بە دیاری نەکراوی لە مانگی حوزەیراندا بەڕێوە دەچێت و بە تەواوی سەرهێڵی دەبێت و بە هۆی ڤایرۆسی کۆرۆناوە بە شێوەی فیزیایی بەڕێوە ناچێت. ئەمساڵ دەبێتە 31 ـەمین جاری ئەنجامدانی کۆنگرەکە و بۆ یەکەمجارە کە بە شێوەی سەرهێڵی بەڕێوە بچێت.\nلە کۆنگرە سەرهێڵییەکەی WWDC 2020 ـی حوزەیرانی ئەمساڵدا، ئەپڵ وەشانە نوێیەکانی هەریەکە لە سیستەمەکانی iOS و iPadOS و macOS و watchOS و tvOS ڕادەگەیەنێت و بە شێوەی تاقیکاری بۆ گەشەپێدەرانی بەردەست دەکات، لەگەڵ ڕاگەیاندنی ژمارەیەک بەرهەمی چاوەڕوان نەکراوی دیکەدا.\nئەپڵ دەڵێت هۆکاری بەڕێوەچوونی کۆنگرەکە بە شێوەی سەرهێڵی لە ئەمساڵدا، بۆ ئەو بارودۆخە خراپە تەندرووستییە دەگەڕێتەوە کە جیهان پێوەی گیرۆدە بووە.\nلە چەند هەفتەی داهاتوودا ئەپڵ ڕێکەوت و کاتی ئەنجامدانی کۆنگرەکە بە شێوەی سەرهێڵی و زانیاری زیاتر دەربارەی بڵاو دەکاتەوە.\nهەروەها بەڕێز Craig Federighi، بەڕێوەبەری ئەندازیارانی نەرمەکاڵا لە ئەپڵ ڕایگەیاند کە سەرەڕای کارکردن لەسەر ئامێر و تەکنیکە نوێیەکانیان، کۆنگرەی WWDC 2020 بۆ ئەمساڵ مەزن دەبێت.\nئەم هەواڵە بۆ بەشێکی زۆر لە گەشەپێدەرانی سەکۆیەکانی ئەپڵ ئێجگار هەواڵێکی ناخۆشە، چونکە ناتوانن بەژداری لە یەکێک لە گەورەترین کۆنگرە تەکنەلۆژی و تایبەت بە گەشەپێدەرانی ساڵدا بکەن. بەڵام تەندرووستی لە پێش هەموو شتێکەوەیە.\nئەنجامدانی ئەم کۆنگرەیەی ئەپڵ بە شێوەی سەرهێڵی لە پاش هەڵوەشاندنەوەی هەریەکە لە کۆنگرە گرنگەکانی Google I/O 2020 و Facebook F8 و MWC 2020 و SXSW 2020 دێت بۆ ئەمساڵ بە هۆی ڤایرۆسی کۆرۆناوە.\nتاگەکان Apple ئای ئۆ ئێس ئەپڵ Coronaviruses iPadOS macOS tvOS watchOS WWDC WWDC 2020 بۆنەی تایبەت ڤایرۆسی کۆرۆنا کۆنگرە کۆنگرەی جیهانی گەشەپێدەران هەواڵ


مامۆستا سەید جەلالدینی حوسەینی، ئەو رێبەرە فیداكار و قارەمان و نەتەوەییە بوو كە زیاتر لە 64 ساڵی ژیانی خۆی تەرخان كردوە بۆ خزمەت بە خەباتی رەوای گەلەكەی. مامۆستا هەر لە هەڕەتی لاوێ تیەوەو بە ئەندامێتی لە كۆمەڵەی ژێكاف دەستی پێ كرد و تا دوا پشوو رێبواری رێبازی كوردایەتی بوو.\nلە دوای كۆمار، مامۆستا لە راپەرینی جوتیار و فەلا لە دژی ئاغاكان پشتیوانی لە جوتیاران كردوە و ئەو چینە زەحمەتكێشەی بە چەوساوە و زۆر لێكراو زانیوە. هەروەها لە سەرهەڵدانی خەباتی 46- 47دا پشتیوانی خەباتكارانی كردوەو ئەوندەی لە توانای دا بووە پاراستوونی و لە راپەراندنی كارەكانیاندا هاوكاری كردوون.\nمامۆستا لە كاتی شۆرشی ئەیلوڵدا چاوی هۆمێدی لەو شۆرشەی گەلەكەمان لە باشوور بووەو چەندین شیعری لە سەر پێشمەرگەو شۆرشی ئەیلول هۆنیوەتەوەو بە هەرەسی شۆرشیش داخ و حەسرەتی خۆی بە شیعر دەخاتەروو و بەشێوەی جۆراوجۆر هێرش دەكاتە سەر رژێمی شا كە شۆرش و خوێنی كوردانی هەرزان فرۆش كردوە. هەروەها لە كاتی تەعریب و راگواستنی خەڵكی گوندەكانی باشور بۆ كۆمەڵگە زۆرەملیەكان، رێگەی لە خەڵكی ناوچە سنووریەكان گرتووە كە مەڕ و ماڵاتی كوردانی باشوور تاڵان و هەرزان فرۆش نەكەن و هانی داون لەو زروفەدا بەشێوەی جۆراوجۆر یارمەتیان بدرێ.\nهەر لە زەمانی دەسەڵاتداری شادا مامۆستا لە كوردستاندا ئەوەی دژی ئەو رژێمە بووبێ پەنای داوەو هاوكاری كردوون و دڵی داونەوەو هانی داون بەردەوام بن لە دژایەتی كردنی رژێم و درێژە بەو خەتەی بدەن، هەر لەو چوارچێوەدا لە بانە پشتیوانی تەبعیدیە نەیارەكانی شای كردووەو هەر بە یەكەم جەرەقەی ناڕەزایەتیەكان مامۆستا لە بانەو ناوچەكانی دیكە كەوتە هاندانی لاوان و جەماوەر بۆ راپەرین.\nهەوڵەكانی مامۆستا لە راپەرین و پێشرەویەكانی ئەو رێبەرە شاری بانەی كردە ناوەندێكی گرینگی خەبات دژ بە رژێمی شاو هەر زوو دەسەڵات و هێژموونی رژێم لە بانە زۆر لاواز كراو و دەسەڵاتی سەرەكی كەوتە دەست خەڵك و رێبەران و بەدیاری كراویی مامۆستا سەید جەلالدینی حسینی. مامۆستا لە دوای رێكخستنی راپەرین لە بانە، كەوتە شار و ناوچەكانی دیكە و بۆ شەهیدانی سەردەشت چووە ئەو شارەو هانی جەماوەریدا كە لە راپەرین بەردەوام بن و ئەوان بە هەموو شێوەیەك پشتیوانی سەردەشت دەكەن. لە سەقزیش، بۆ یەكەمجار كە راستەوخۆ هێرش كرابێتە سەر شا لەلایەن مامۆستا سەید جەلالدینەوە بووە , روو لە شا ووتی " پدەر سوختەی لووت كەڵەشاخ چی لە خەلك دەوێ"، لە دوای ئەو هێرشەی كرایە سەر شا، راپەرینی جەماوەری سەقز رەنگێگی دیكەی بەخۆوە گرت و ئەو ترسەی حكومەتی شا دروستی كردبوو لە دڵی زۆراندا رووخا.\nلە بۆكان و چەندین ناوچەی دیكەش بە هەمان شێوە ئامادەی ناشتن و بەخاكسپاردنی شەهیدان بووەو دەوری كاریگەری هەبووە لە نێڵدانی كوڕەی خەباتی جەماوەر و هەتا رووخانی رژێمی شاو سەركەوتنی خەبات و راپەرینی جەماوەر بەردەوام بوو لە رێبەرایەتی كردنی خەڵكی وەزاڵەهاتووی كوردستان.\nلە دوای راپەرین مامۆستا سەید جەلالدین دام و دەزگاكانی ناوچەی بانەی وەرێ خست و رێگەی نەدا كار و باری خەڵك راوەستێ و لەو ماوەدا بەرێوەبەری كار و باری خەڵكی وەئەستۆ گرت و بە جۆرێك كاری ئیداری شاری بانەی دارشت كە كەمترین كەم و كورتی هاتەپێش.\nهاوكات لەگەڵ سەروسامان دانی كار و باری خەڵك، مامۆستا لە رێنوێنی و هاندان و دامەزرانی هێزی پێشمەرگە رانەوەستاو لەو ماوەدا لەگەڵ حكومەتی بازرگان كەوتە هەوڵ بۆ وەرگرتنی چەك و چۆڵ و رێكخستنی هێزی بەرگری بۆ پاراستنی ناوچەكە، بەڵام ئەوەی راستی بێ مامۆستا كۆكردنەوەی ئەو چەكانەو دامەزرانی هێزی پێشمەرگە لە ژێر ناوی هێزی بەرگری بۆ ئەو دوور بینیەی دەگەرایەوە كە بەرێزیان هیچ ئومێدێكی بە حكومەتی خومەینی نەبوو وە پێی وابوو ئاخوند جێی باوەر نین و جەماوەر و هێزی پێشمەرگە دەبێ ئامادە و تەیار بن و لە هەر ئەگەرێك دا بەرگری لە خاك و نیشتمان بكەن. جوێ لەوە لە ساڵی 1358 دا كەوتە گەران بە ناوچە جیا جیاكانی كوردستانداو كۆڕ و كۆبوونەوەی و میتینگی جۆراوجۆری بۆ جەماوەری شارەكان سازدەكرد و لە سیاسەتەكانی حكومەتی نوێی ئاگادار دەكردنەوەو هانی دەدان كە ئامادەی هەر جۆرە رووبەرووبوونەوەیەكی هێزەكانی حكومەت بن.\nهەر لەو ساڵەدا بوو كە پێشبینیەكانی مامۆستا وە راست گەرا و رژێمی خومەینی كەوتە هەڕەشەو هێرش كردنە سەر كوردستان. ئەوەی جێگەی باسە ئەوەیە كە هێزە داگیركەرەكانی رژێم لە دوای هێرش بۆ سەر كوردستان گەورەترین كۆسپ و شكستیان لە ناوچەی بانە تووش بوو، ئەوەش بۆ ئەوە دەگەرایەوە كە مامۆستا سەید جەلالدین بە شێوەی مەیدانی و راستەوخۆ سەركردایەتی بەرگری كردنی لە خاكی كوردستانی دەكرد.\nلە ماوەی شەڕی داسەپاوی سێ مانگەدا هێزی پێشمەرگەی دەفتەری مامۆستا كە لەلایەن مامۆستا سەید جەلالدینەوە سەركردایەتی دەكران توانیان دەیان قارەمانەتی بنوێنن كە 10ی خەزەلوەر یەكێك لە دیارترینی ئەو حەماسەت و قارەمانیەتەی هێزی پێشمەرگەی دەفتەر بە رێبەری مامۆستا سەید جەلالدین بوو، كە لە دوای ئەو شكستە جەرگبرەی هێزەكانی رژێم خومەینی ناچار بە پاشەكشەو ئاگربر و دەست پێ كردنەوەی وتووێژەكان لەگەڵ كورد بوو.\nلە دوای ئەوەی مامۆستا شێخ عزەدین رایگەیاند كە هێزی پێشمەرگەی نیە، مامۆستا سەید جەلالدین لەگەڵ هاورێ و هاوفكرەكانی سازمانی خەباتی كوردستانی ئێرانیان لە 27ی ئاگۆستی 1980 دا دامەزراند. ئەگەر چی مامۆستا هەموو كات تەئكیدی لەسەر یەكریزی ئەحزاب دەكردەوە بەڵام هەر لە سەرەتای دامەزرانیەوە سازمانی خەبات كەوتە بەرهێرش و پەلاماری هێزە كوردستانیەكان و بەداخەوە ئەو مڵملانێ و دژایەتیانە بوونە هۆی زەرەر و زیانێكی بەرچاو هەم لە سازمانی خەبات و بە گشتیش بزوتنەوەی نەتەوەیی گەلەكەمان لە كوردستانی رۆژهەڵات. مامۆستا لەگەڵ ئەو جۆرە هەڵسوكەوتە ناسیاسی و ناشۆرشگێڕیانەدا نەبوو وە هەموو كات بانگەشەی ئەوەی دەكرد كە بە یەكیەتی و برایەتی نێوان ئەحزاب دەتوانین باشتر لە بەرامبەر رژێمی ئێراندا بوەستین و هانی هێزی پێشمەرگەی دەدا كە لە حاست هەڵسوكەوتە ناشۆرشگێڕی و غەیرە دیموكراتیەكاندا دیان بەخۆدا بگرن و وزەی خۆیان بۆ دژایەتی رژێم و هێزەكانی لە كوردستاندا تەرخان بكەن. مامۆستا هەر لە سەرەتاوە پێی وابوو كە بە دوور لە زەق و جیاكردنەوەی فكر و خەتی تایبەت و حیزبی، هەمووان لە راستای سەرخستنی خەباتی نەتەوەی كوردا تێبكۆشن، بە پێچەوانەوە سەركەوتنی بزوتنەوەی نەتەوەیی و شكستی هێزەكانی رژێم حەستەم دەبێ.\nمامۆستا لە چاونەترسی و پیاوەتیدا گوڵی سەرچڵ و لە عیلم و زانست دا دەریای بێ بن بوو، هەر لە هەڕەتی لاوێنیەوە چاوی بە هیچ داگیركەرێكی كوردستان هەڵنەهاتووەو بۆ دژایەتی كردنیان لە هیچ هەنگاوێك سڵی نەكردوە، هاوكات لە باری عیلمیەوە شارەزای مێژووی كورد و كوردستان و نەتەوەكانی دەوروبەر، زانستی ئایینی و زمان و ئەدەبیاتی كوردی و فارسی و عەرەبی بووەو بە دەیان قەسیدەو شیعر و پەخشانی بە هەر سێ زمانەكە هەیە، لە باری شیعر و ئەدەبیاتەوە خاوەن هەستێكی ناسك بووەو هەستی شۆرشگیِرانە بەتایبەت لە شێعرەكانی رەنگدانەوەی زۆری هەبووە.\nئەو رێبەرەی گەلەكەمان باوەڕێكی زۆری بە دیموكراسی و پێكەوە هەڵكردن و فرەیی هەبوو، نمونەی هەرە روون ئەوەیە لە دوای راپەرینی جەماوەری لە ئێران ئەوانەی هاوكاری بوون لە راپەرندنی كار و باری شۆرای شاری بانەدا كەسانێكی لە باری فكریەوە چەپ بوون و دوور بوون لە فكر و هزری مامۆستا، بەڵام ئەوەی بۆ مامۆستا گرینگ بوو خزمەتی شار و خەڵكەكەی بوو نەك مەسەلەی فكری.\nلە دوایین پەیامی دا لە دوای تەئكید كردنەوە لە سەر یەكیەتی و یەكبوونی و هاوئاهەنگی نێوان هێزە سیاسیەكان، روو لە هاورێ و هاورێبازەكانی فەرمووی: خەباتی ئێمە خەباتێكی نەتەوەییە و خەباتی تەبەقاتی و چەپیگەری و ئیسلامی پێوەندیان بە خەباتی ئێمەوە نیە.\nئەو وتەیە لە راستیدا دەرخەری ئەو راستیەیە كە مامۆستا ژیان و ماڵ و سامانی هەموو لە پێناو سەرخستنی بزوتنەوەی رەوای گەلەكەی تەرخان كردوەو سەربەستی نەتەوەی كورد ئامانجی سەرەكی ئەو رێبەرەمان بووە. بێ شك رێباز و خەتی نەتەوەیی مامۆستا چۆڵە چرای نەوەی ئێستاو داهاتووی نەتەوەكەمانەو دەبێ بە دوور لە هەر ئایدۆلۆژیەك لە پێناو خزمەت و سەرخستنی بزوتنەوە رەواكەمان یەكگرتوو بین.\nلە یادی شەش ساڵەی كۆچیی دوایی رێبەر و خەباتكارو كەم وێنەی گەلەكەمان "مامۆستا سەید جەلالدینی حسینی" هەزاران سڵاو و درود بۆ گیانی پاكی و رێبازی هەردەم پڕرێبوار و ئاوەدان بێ.\nئەوەی ماوە ئەوەیە كە مامۆستا ئەگەر چی شەش ساڵە بە جەستە لە نێوماندا نیە، بەڵام بیر و ئەندێشەكانی وەك چۆڵەچرای رێبازی خەباتی نەتەوەكەمان رۆژ لە دوای رۆژ درەوشاوەتر دەبێ.\nڕێکه‌وت: 2016-07-17 21:02:14


لە کەرکوک و نەینەوا داعش دەستی بە هێرشکرد - پرس میدیا\nHome سڵایدشۆو کوردستان هەواڵ لە کەرکوک و نەینەوا داعش دەستی بە هێرشکرد\nلە کەرکوک و نەینەوا داعش دەستی بە هێرشکرد\nپرس میدیا 5/05/2020 10:15:00 ص سڵایدشۆو, کوردستان, هەواڵ,\nچەکدارانی داعش لە پارێزگاى كه‌ركوك و نه‌ینه‌وا، هێرشیانکردە سەر سوپاى عیراق و حه‌شدى عه‌شایه‌ریی کوژراو بریندار هەیە.\nبه‌ره‌به‌یانى ئه‌مڕۆ سێشه‌ممه٢٠٢٠/٥/٥، راگه‌یاندنەکانی عێراق، ئاشکرایان کرد: له گوندی عه‌سرییه له ناحیه‌ى تازه له باشورى كه‌ركوك، چه‌كدارانى داعش هێرشیانكردوه‌ته‌سه‌ر خاڵێكى پشكنینى حه‌شدى عه‌شایه‌رىی، به‌هۆیەوە چوار ئه‌ندامى حه‌شدی عەشایەریی كوژراون، به‌ڵام وەڵامی هێرشه‌كه دراوه‌ته‌وه و دواى برینداركردنى چه‌ند ئه‌ندامێكیان، ئه‌و چه‌كدارانه كشاونه‌ته‌وه بۆ گوندی زه‌باع.\nهەروەها چه‌كدارانى داعش، له گوندی (قه‌لعه سۆرانى) سه‌ربه ناحیه‌ى قه‌راج له باشورى خۆرهه‌ڵاتى موسڵ و ناحیه‌ى سه‌رگه‌رانى سه‌ربه قه‌زاى دوبز له كه‌ركوك هێرشیان كردوه‌ته‌وه‌سه‌ر فیرقه‌ى ١٤ى سوپاى عێراق و به‌هۆى هێرشه‌كه‌وه دوو ئه‌ندامى سوپاکە کوژران.\nراشیدەگەیەنن، چه‌كدارانى داعش له گوندی سراى سه‌ربه قه‌زاى داقوق له باشورى كه‌ركوك بە قه‌ناس ئه‌ندامێكی پۆلیسى فیدراڵییان برینداركردوه، هه‌روه‌ها له‌هێرشێكى تردا سه‌ربازێكى فه‌وجى یه‌ك/ لیواى ٢٠ى سوپاى عێراق له كه‌ركوك برینداركراوه، هەروەها چه‌كدارانى داعش هێرشیان كردوه‌ته‌سه‌ر خاڵێكى پشكنینى پۆلیسى فیدراڵى له ناوچه‌ى (وادى شاى) له قه‌زاى حه‌ویجه و له هێرشه‌كه‌دا سێ چه‌كدارى داعش كوژراون.\nBy پرس میدیا at 5/05/2020 10:15:00 ص


هەڵبژاردەی فوتساڵی كچانی پەروەردەی كەركوك بۆ ئاستی خوێندنی ناوەندی تووانی پلەی یەكەمی عێراق بەدەست بهێنێت و تیایدا كچە یاریزانێكی پەروەردەی كەركوك بە گۆڵكاری خولەكە دیاری كرا.\nسەبارەت بە ئەنجامەكانیان، قاسم جەمیل راهێنەری هەڵبژاردەی پەروەردەی كەركوك بۆ ( هەواڵ ) وتی " هەڵبژاردەی كەركوك بە بردنەوەی سەرجەم یارییەكانی پلەی یەكەمی بەدەستهێنا كە لە یاری كۆتایید ا لە هەڵبژاردەی پەروەردەی رەسافەی /1 بە ئەنجامی (8-2 ) گۆڵ بردەوە ".\nقاسم جەمیل وتیشی:" هەڵبژاردەی پەروەردەی كەركوك بەدەر لە ئەنجامەكەی لە سەر ئاستی تاكیش كچە یاریزانەكانی باشترین پاڵەوانیتیەكەبوون وەكو باشترین گۆلپارێز و گۆڵكاری پاڵەوانێتیەكە ".\nراهێنەری هەڵبژاردەی پەروەردەی كەركوك ئاماژەی بۆ ئەوەشكرد:" كچە یاریزانی بە توانا (ئیلاف حوسامەدین رەشید) كە ناسراوە بە (ئیتۆ) لە كۆی (6) یارییدا توانی (25 ) گۆڵ تۆماربكات و ببێتە گۆڵكاری پاڵەوانێتییەكە".\n 858 جار بینراوه\n3/16/2019 6:17:23 PM


یه‌كێتیی ڕونكردنه‌وه‌یه‌ك بڵاوده‌كاته‌وه.."ده‌توانن خۆیان كاندید بكه‌ن"\nیه‌كێتیی نیشتیمانی ڕونكردنه‌وه ده‌دات سه‌باره‌ت به‌مه‌راسیمی سوێندخواردنی كاندیدی نوێی پارێزگاری هه‌ڵه‌بجه‌و ده‌ستبه‌كاربونی، به‌رپرسێكی ئه‌و حزبه‌ش ته‌ئكیدده‌كاته‌وه، ئه‌وكه‌سانه‌ی پێشتر بۆ ئه‌ندامانی ئه‌نجومه‌نه‌كه ده‌ستنیشانكراون ئه‌گه‌ر هه‌ڵبژاردنی ئه‌نجومه‌نی پارێزگاكان ئه‌نجامبدرێت، ناتوانن ببنه ئه‌ندامی ئه‌نجومه‌ن.\nئه‌حمه‌د قه‌ده‌فه‌ری جێگری لێپرسراوی مه‌ڵبه‌ندی 9ی شاره‌زوری یه‌كێتیی بهSNNی ڕاگه‌یاند، "ئازاد تۆفیق وه‌ك پارێزگاری نوێی هه‌ڵه‌بجه نوسراوه‌كه‌ی خراوه‌ته به‌رده‌م سه‌رۆكی حكومه‌ت و هه‌ركاتیش واژۆی له‌سه‌ركرد ئه‌وا پارێزگاری نوێی هه‌ڵه‌بجه ده‌ستبه‌كارده‌بێت".\nسه‌باره‌ت به‌چاره‌نوسی ئه‌نجومه‌نی پارێزگاكه‌ش, به‌رپرسه‌كه‌ی یه‌كێتیی وتی:"ئه‌گه‌ر هه‌ڵبژاردن ئه‌نجامنه‌درێت، پێویسته ئه‌وكه‌سانه‌ی ناویان بۆ ئه‌ندامانی ئه‌نجومه‌نه‌كه ڕه‌وانه‌ی ئه‌نجومه‌نی وه‌زیران كراوه په‌سه‌ندبكرێت و ده‌ستبه‌كاربن تائه‌وكاته‌ی هه‌ڵبژاردن ئه‌نجامده‌درێت".\nئه‌وه‌شی نه‌شارده‌وه، "ئه‌گه‌ر هه‌ڵبژاردن ئه‌نجامنه‌درێت، ئه‌وا ئه‌وكه‌سانه‌ی پێشتر ناوه‌كانیان وه‌ك ئه‌ندامی ئه‌نجومه‌ن بۆ حكومه‌تی هه‌رێم به‌رزكراوه‌ته‌وه، نابنه ئه‌ندامی ئه‌نجومه‌نه‌كه‌و پێویسته كه‌سانی دیكه خۆیان بۆ ئه‌ندامی ئه‌نجومه‌نی پارێزگا كاندید بكه‌نه‌وه".\nئه‌وه‌شی ڕونكرده‌وه، "ئه‌وكه‌سانه‌شی پێشتر دیاریكراون بۆ ئه‌ندامی ئه‌نجومه‌ن، ده‌توانن جارێكی دیكه خۆیان كاندید بكه‌ن له‌پرۆسه‌كه ئه‌وه‌ش دوای ڕه‌زامه‌ندی لایه‌نه‌كانیان".\n6 مانگ پێشتر - Aug 10 2018 3:24PM\nبۆ ئه‌م پۆسته‌ی په‌رله‌مان تائێستا ته‌نها یه‌ك كاندید ئاشكر...\nهه‌واڵێكی ناخۆش له‌باره‌ی موچه‌وه .. عیراق ته‌نیا 317 ملیار...\nچه‌ند پڕۆژه‌یه‌كی چاكسازی ته‌واو ده‌كرێن...\nچەند فەرمانگەیەكی دیكەی هەرێم دەخرێنەسەر بەغدا .. موچەی تەوا...\nپارتی ئەمشەو لەگەڵ كۆسرەت رەسوڵ عەلی كۆدەبێتەوە...\nپارتی و گۆڕان گەیشتنە رێككەوتن...\nیەكێتی نهێنییەك لەبارەی پارتییەوە ئاشكرادەكات...\nكارەبای نیشتمانی زیاد دەبێت.. وادەكەی ئاشكرا بوو...\nبەغدا جیاوازی پارەی موچە ڕەوانەی هەرێم دەكات...\nڕونکردنەوە لەبارەی ھەرزانبونی نرخی بەنزین دەدرێت...\nپارتی: سەرۆكی داهاتوی هەرێم بەمشێوەیە دەبێت...\nداوای كەمكردنەوەی كرێی كارەباو ڕسومات دەكرێت...\nپەیامێك لەبارەی موچەوە ئاڕاستەی خانەنشینان دەكرێت...\nیەكێتی ئەندامێكی مەكتەبی سیاسی لە پۆستەكەی دووردەخاتەوە...\nیەکێتیی دوا بڕیاری ڕاگەیاند ... راگەیەندراوێک لە یەکێتییەوە...\nپارتی وەڵامی پرۆژەكەی گۆڕان دەداتەوە...\nدوا بڕیار لەبارەی پاشەكەوتی موچەی ئەم هێزەوە دەدرێت...\nیه‌كێتی وته‌بێژێكی نوێ داده‌نێت.."چاوه‌ڕێی پارتی ده‌كه...\nبزوتنه‌وه هۆشداریی به‌یه‌كگرتوو ده‌دات.."كه‌س ناتوانێت هه‌ڵ...\nدوو ھاورێی ھیندی ژمارەی پێوانەییان تۆمارکرد\nبەرێوبەری یانەی فرانکفۆرد لەسەر پەیوەندی کردنی یۆڤیتیچ بە یانەی ریاڵ و بارس\nبافڵ تاڵه‌بانی له‌سه‌ر كۆبونه‌وه‌كه‌ی ئه‌مڕۆی سه‌ركردایه‌تی لێدوانیدا\nپەیامێك لەبارەی موچەوە ئاڕاستەی خانەنشینان دەكرێت\nفه‌رمانبه‌رانی هه‌رێم له‌باره‌ی موچه‌وه دڵنیاده‌كرێنه‌وه\nدوا بڕیار لەبارەی پاشەكەوتی موچەی ئەم هێزەوە دەدرێت\nپارتی: سەرۆكی داهاتوی هەرێم بەمشێوەیە دەبێت\nڕونکردنەوە لەبارەی ھەرزانبونی نرخی بەنزین دەدرێت\nكارەبای نیشتمانی زیاد دەبێت.. وادەكەی ئاشكرا بوو\nیەکێتیی دوا بڕیاری ڕاگەیاند ... راگەیەندراوێک لە یەکێتییەوە\nدارایی ده‌ستیپێكرد.. له‌م مانگه‌وه 522 ملیاره‌كه‌ی هه‌رێم ده‌نێردرێت\nیەکێتی شکستھێنانی کۆبوونەوەکەی پەرلەمان رادەگەیەنێت


تاڵەبانی بۆ چارەسەری پزیشکی گەیەندرایە ئەڵمانیا\nسکرتێری گشتیی یەکێتیی نیشتمانیی کوردستان بەمەبەستی چارەسەری پزیشکی جارێکی تر گەیەندرایەوە ئەڵمانیا.\nمیدیایی فەرمی یەکێتی نیشتمانی کوردستان لە زاری پزیشكی تایبه‌تی تاڵەبانی، سکرتێری گشتیی یەکێتیی نیشتمانیی کوردستان بڵاویکردەوە "رۆژی دووشه‌ممه 11ی ئەیلول مام جەلال، به‌مه‌به‌ستی چارەسەری پزیشکی و پشكنینی ئاسایی پزیشكیی، سلێمانی جێهێشت و گه‌یشته كۆماری ئه‌ڵمانیای فیدراڵ".\nپزیشكه تایبه‌ته‌كه‌ی مام جه‌لال بەو میدیایەی راگەیاندووە "سه‌ردانه‌كه‌ی مام جه‌لال وه‌ك سه‌ردانه پزیشكییه‌كانی پێشووه و بۆ پێداچوونه‌وه‌ی پزیشكییه بۆ ته‌ندروستی به‌ڕێزیان".\nتاڵەبانی بۆ دوو خوول سەرۆک کۆماری عێراق بووە. لەسەرەتای دروستبوونی یەکێتی نیشتمانی کوردستانیش لە ساڵی ١٩٧٥ ەوەسکرتێری گشتیی یەکێتیی نیشتمانیی کوردستانە تا ئێستا، رۆژی17-12-2012 لە بەغدا بەهۆی جەڵتەی مێشکەوە باری تەندروستی تێکچوو، دواتر رەوانەی نەخۆشخانەیەکی ئەڵمانیا کرا و دوای وەرگرتنی چارەسەری پزیشکی، رۆژی 19-7-2014 گەڕایەوە سلێمانی.\nتاڵەبانی جارێکی دیکە بۆ چارەسەری برایەوە ئەڵمانیا، دواتر برایە نەمسا، لە مانگی ئەیلوولی ساڵی 2016ەش گەڕایەوە کوردستان و باری تەندروستی باشترە، ناوە ناوەش سەرکردە و کەسایەتییەکان سەردانی دەکەن، لەو دەمەوە هەر لە جێگادایە و ناتوانێت قسە بکات و زیاتر لەسەر کورسیە، ئەو کەسانەی سەردانیان کردووە ئاماژە بۆ ئەوە دەکەن کە تاڵەبانی تێدەگات وەڵامدانەوەی بە هێما هەیە بۆ ئەو قسانەی لەگەڵیدا دەکرێت.\nئه‌م بابه‌ته 1335 جار خوێنراوه‌ته‌وه


مەهاباد – پەڕە 2 – SHEHID\nناسراو به : ئه‌سعه‌د دریازی خه‌ڵکی : دریاز له‌دایکبووی : دریاز … کاتی شه‌هیدبوون : 2010.02.26 شۆێنی شه‌هیدبوون : مه‌هاباد شۆێنی گڵکۆ : دریاز چۆنیه‌تیی شه‌هیدبوون: نه‌خۆشی پله‌ی ته‌شکیلاتی : کادر راگه‌یه‌ندراو به بۆنه‌ی كۆچی […]\nخه‌ڵکی : دارەلەک له دایکبووی : قەرەداغ 1931 کاتی شه‌هیدبوون : 2010.12.01 شوێنی شه‌هیدبوون : کۆیە شوێنی گڵکۆ : کۆیە چۆنیه‌تیی شه‌هیدبوون : نەخۆشی پله‌ی ته‌شکیلاتی : پێشمەرگە که‌ریم حه‌سه‌ن، ناسراو به که‌ریم خه‌نجه‌ر، پیشمه‌رگه‌ی […]\nخه‌ڵکی : مەهاباد لە دایکبووی : 1977 کاتی شه‌هیدبوون : 2014.09.22 شوێنی شه‌هیدبوون : ناوچەی شنۆ شوێنی گڵکۆ : حەسەننوران چۆنیه‌تی شه‌هیدبوون : دەگیری پێشمەرگەی حیزبی دێموکڕاتی کوردستان ڕاگەیەندراو لەبارەی زنجیرەیەک تێکهەڵچوون لە ناوچەکانی پارێزگای […]\nخه‌ڵکی : مەهاباد له دایکبووی : 1975.09.22 کاتی شەهید بوون : 2015.05.26 شوێنی شه‌هیدبوون : میاندواو شوێنی گڵکۆ : نادیار چۆنیه‌تی شه‌هیدبوون : ئێعدام ئەندامی حیزبی دێموکراتی کوردستان\nخه‌ڵکی : قوم قه‌ڵا له دایکبووی : قوم قه‌ڵا 1984 کاتی شه‌هیدبوون : 2006.11.26 شوێنی . شه‌هیدبوون : قوم قه‌ڵا شوێنی گڵکۆ : … چۆنیه‌تی شه‌هیدبوون : ئێعدام پله‌ی ته‌شکیلاتی : ئه‌ندام\nخه‌ڵکی : مه‌هاباد له دایکبووی : مه‌هاباد 1939 کاتی شه‌هیدبوون : 2008.02.16 شوێنی شه‌هیدبوون : نۆروێژ شوێنی گڵکۆ : نۆروێژ چۆنیه‌تی شه‌هیدبوون : نه‌خۆشی پله‌ی ته‌شکیلاتی : ئه‌ندام . هاو نیشتمانه به‌رێزه‌کان!حیزب و رێکخراوه سیاسی […]\nخه‌ڵکی: دریاز له دایکبووی : دریاز 1983 کاتی شه‌هیدبوون : 2008.05.16 شوێنی شه‌هیدبوون : ورمێ شوێنی گڵکۆ : دریاز چ . شه‌هیدبوون : ئه‌شکه‌نجه پله‌ی ته‌شکیلاتی : ئه‌ندام . کوردستان‌وکورد: تێکۆشه‌ری سیاسیی کورد، کاوه عه‌زیز […]\nناسراو به : سمایل سه‌رده‌شتی خه‌ڵکی: مه‌هاباد له دایکبووی : دویێ. قەڵادزە 1974 کاتی شه‌هیدبوون : 2008.08.01 شوێنی شه‌هیدبوون : رانیه شوێنی گڵکۆ : کۆیه چۆنیه‌تی شه‌هیدبوون : رووداو پله‌ی ته‌شکیلاتی : ئەندام راگه‌یه‌ندراوی کۆمیسیۆنی […]\nخه‌ڵکی : مه‌هاباد له‌دایکبووی : 1984.01.26 کاتی شه‌هیدبوون : 2008.08.14 شوێنی شه‌هیدبوون: کۆیه شوێنی گڵکۆ : کۆیه چۆنیه‌تی شه‌هیدبوون : رووداو پله‌ی ته‌شکیلاتی : پێشمه‌رگه سمکۆ عه‌باس تاهیر پێشمه‌رگه‌ی حیزبی دێموکراتی کوردستان ریکه‌وتی 2008.08.11 له […]\nناسراو به : … خه‌ڵکی : … له دایکبووی : … کاتی شه‌هیدبوون : 2009.00.00 شوێنی شه‌هیدبوون : کۆیه شوێنی گڵکۆ : کۆیه چۆنیه‌تی شه‌هیدبوون : نه‌خۆشی پله‌ی ته‌شکیلاتی : پێشمه‌رگه


ژاپـۆنیـیه‌کان یادی 56 هه‌مین سـاڵڕۆژی هێرشه ناوکیـیه‌که‌ی سه‌ر هیرۆشیما ده‌که‌نه‌وه\nی مانگی هه‌شـت ٠٦, ٢٠١٠\nژاپـۆن یادی 56 هه‌مین سـاڵڕۆژی یه‌که‌مین هێرشی ئه‌تۆمی جیهانی ده‌کاته‌وه و بۆ یه‌که‌م جار وڵاته یه‌کگرتووه‌کانی ئه‌مه‌ریکا و وڵاتانی خاوه‌ن چه‌کی ناوه‌کی سه‌ره‌کی ئاماده‌ی بۆنه‌که ده‌بن.\nڕێوڕه‌سـمه‌که به‌یانی ڕۆژی هه‌ینی له شـاری هێرۆشیما به لێـدانی زه‌نگ و هه‌روه‌ها هه‌ڵـدانی کۆتر ده‌سـتیپـێـکرد.\nئه‌وه‌ی شـایانی باسه بان کی مونی سـکرتێری گشـتی نه‌ته‌وه یه‌کگرتووه‌کان یه‌کێـک بوو له ناودارانی ئاماده‌بوو که له میانه‌ی ڕێـوڕه‌سـمه‌که‌دا وته‌ی پـێشـکه‌شکرد و به‌و جۆره بووه یه‌که‌مین سه‌رۆکی نه‌ته‌وه یه‌کگرتووه‌کان هه‌تا ئێسـتا ئاماده‌ی ئه‌م یاده‌وه‌ریـیه سـاڵانه‌یه بـبێت.\nله وته‌که‌یدا بان کی مون داوای له‌ناوبردنی چه‌کی ناوکی کرد و هه‌روه‌ها ئه‌و به‌ڵێنه‌ی دوێنێی له شـاری ناکازاکی دابووی دووپات کرده‌وه. شـاری ئاماژه پـێدراو دووه‌مین شـاری ژاپـۆنی بوو که بووه دووه‌مین ئامانجی بۆمبی ئه‌تۆمی ئه‌مه‌ریکا.\nئه‌وه‌ی شـایانی باسه جۆن ڕوس باڵیۆزی وڵاته یه‌کگرتووه‌کانی ئه‌مه‌ریکا بۆ ژاپـۆن نوێنه‌رایه‌تی ئه‌مه‌ریکای له یاده‌وه‌ریـیه‌که‌ی ئه‌مڕۆدا کرد، به‌ڵام ناوبراو هیچ وته‌یه‌کی پـێشـکه‌ش نه‌کرد.\nهاوکات باڵیۆزخانه‌ی ئه‌مه‌ریکا له تۆکیۆ به‌یانـنامه‌یه‌کی ده‌رکرد و تیایدا ده‌ڵێت مه‌به‌ست له ئاماده‌بوونی باڵیۆزمان ڕوس له بۆنه‌که‌ی ئه‌مڕۆدا بۆ پـیشـاندانی ڕێزه بۆ سه‌رجه‌م قوربانیانی جه‌نگه‌که.\nهه‌ر له‌و باره‌یه‌وه هێله‌ری کلنتنی وه‌زیری ده‌ره‌وه‌ی ئه‌مه‌ریکا ڕۆژی پـێـنجشه‌ممه ڕایگه‌یاند و گوتی ئاماده‌بوونی باڵیۆزمان له ڕێوڕه‌سـمه‌که‌دا له تۆکیۆ کارێـکی به‌جێ ده‌بێت له‌به‌ر ئه‌وه‌ی سه‌رۆک باراک ئۆباما وابه‌سـته‌ی جیهانێـکی بێ چه‌کی ناوکیـیه.


به‌ڵێنده‌ران ترلیۆنێك دیناریان لای حكومه‌تی هه‌رێمه - ئاوێنه\nسه‌رۆكی لقی سلێمانی یه‌كێتی به‌ڵێنده‌رانی كوردستان، ناجی شێخ عیزه‌دین له‌م گفتوگۆیه‌ی ئاوێنه‌دا ده‌ڵێت “ئێستا له‌گه‌رمه‌ی مه‌ترسیداین‌و بازاڕی سلێمانی به‌ره‌و وه‌ستانێكی قوڵ ده‌ڕوات”.\nئا: زانكۆ سه‌ردار:\nئاوێنه: له‌ماوه‌ی رابردودا هه‌وڵێكی زۆرتان هه‌بو بۆ چاره‌سه‌ری كێشه‌ی به‌ڵێنده‌ران، هه‌وڵه‌كانتان به‌كوێ گه‌یشتون‌و چیتان كردوه؟\nناجی شێخ عیزه‌دین: هه‌وڵێكی زۆرمان دا بۆئه‌وه‌ی بگه‌ینه ئه‌نجامێك تاوه‌كو كه‌مێك دۆخی به‌ڵێنده‌ران باش ببێت، كۆی هه‌مو هه‌وڵه‌كان ئه‌وه‌بو به‌نوسراوێك كه له‌مانگی هه‌شتدا سه‌رۆكی حكومه‌ت ئاڕاسته‌ی وه‌زاره‌تی دارایی كردوه تاوه‌كو شایسته‌یه‌كی مانگانه بۆ به‌ڵێنده‌ران دابنرێت، پاشان له‌گه‌ڵ وه‌زیری پلانداناندا كه ئه‌و شایسته‌یه‌یان به 10 ملیار دینار خه‌مڵاند بۆ هه‌مو كوردستان، دیاره پاره‌كه كه‌مبو به‌ڵام ئێمه كه‌مبونمان پێباشتره له‌وه‌ی كه هه‌ر نه‌بێت، بڕیار بو25/8/2016 یه‌كه‌م به‌ش له‌و بڕه پاره‌یه بدرێته به‌ڵێنده‌رانی هه‌رسێ پارێزگاكه، به‌ڵام هه‌تاوه‌كو ئێستا هیچ شتێكمان نه‌دراوه‌تێ‌و ئه‌وه‌ش ناڕه‌حه‌تی كردوین.\nئاوێنه: له‌كاتێكدا ئه‌و نوسراوه به‌پێی قسه‌ی جه‌نابتان واژوی سه‌رۆكی حكومه‌تیشی له‌سه‌ره، بۆ وه‌زاره‌تی دارایی به‌قسه‌ی ئه‌و واژۆیه‌ی نه‌كردوه؟\nناجی شێخ عیزه‌دین: ره‌نگه هۆكاره‌كانی ئه‌وه ئیشی ئێمه نه‌بێت، به‌ڵام ئه‌وه‌ی كه كاره سه‌ره‌كیه‌كه‌یه‌و ئێمه‌ی نیگه‌ران كردوه پێنه‌دانی پاره‌كه‌یه، ئێمه هه‌مو هه‌وڵێكمان بگاته ئه‌وه‌ی قه‌ناعه‌ت به‌سه‌رۆكی حكومه‌ت بكه‌ین كه دۆخمان خراپه، له‌كاتێكدا كێشه‌كه‌مان ده‌بێته نوسراوی ره‌سمی‌و ئێمه گه‌یشتبینه مریشكه‌ڕه‌شه، له‌م كاته‌دا وه‌زاره‌تێك بتوانێت كاره‌كانمان بوه‌ستێنێت شوێنی پرسیاره، وه‌ڵامی قوڵی ئه‌و پرسیاره‌ش ره‌نگه ئیشی ئێمه نه‌بێت.\nئاوێنه: هه‌وڵتان داوه سه‌رۆكی حكومه‌ت ببینن؟\nناجی شێخ عیزه‌دین: چه‌ند جارێك هه‌ڵمانداوه، خۆم جارێك جه‌نابی سه‌رۆكی حكومه‌تم بینیوه له17/1/2016داو بڕیاربوه له20/1/2016 بچینه لای، به‌ڵام چه‌ند جارێك له‌ڕێگه‌ی نوسینگه‌كانیه‌وه دانیشتنه‌كه دواخرا، بۆیه تاوه‌كو ئێستا ئه‌و كۆبونه‌وه‌یه نه‌كراوه.\nئاوێنه: دۆخی به‌ڵێنده‌ران تاوه‌كو ئه‌و ئاسته مه‌ترسیداره كه ئێوه سه‌ردانی كه‌سایه‌تی‌و حزب‌و لایه‌نه سیاسیه‌كان بكه‌ن، له‌كاتێكدا كێشه‌كه‌ی ئێوه كێشه‌یه‌كی حزبی‌و سیاسی نیه‌و كێشه‌تان نه‌بونی پاره‌یه؟\nناجی شێخ عیزه‌دین: له‌خۆمانی ده‌شارینه‌وه ئه‌گه‌ر ئێمه وای ببینین كه هه‌رێمی كوردستان ته‌نها حكومه‌ت باڵاده‌سته، حزب ده‌وری به‌رچاوی هه‌یه‌و ئه‌وه‌شی كه حكومه‌تی دروست كردوه‌و ئه‌ندامان‌و فه‌رمانڕه‌واكانی حكومه‌تی داناوه كادیره‌كانی حزبن، له‌به‌رئه‌وه هه‌رگیز حزب نادیده ناگیرێت به‌تایبه‌ت له‌م دۆخه‌كه‌دا كه شته‌كان زۆر زه‌ق بونه‌ته‌وه، ئێمه له‌هه‌وڵدانمان بۆ بینینی ئه‌و كه‌سایه‌تیانه له‌ده‌ره‌وه‌ی حكومه‌ت‌و به‌واجبێكی ئه‌خلاقی خۆمانی ده‌زانین هه‌رچی نفوزو په‌یوه‌ندی خۆمان هه‌یه بیخه‌ینه كار بۆئه‌وه‌ی كه‌مێك له‌ئازاری به‌ڵێنده‌ر كه‌م بكه‌ینه‌وه، به‌بێ ره‌چاوكردنی ئه‌و كه‌سه‌ی كه ده‌توانێت قسه‌یه‌كی خێرمان بۆبكات له چ حزبێكه یان نا ئه‌وه تایبه‌ته به‌خۆیه‌وه، ئه‌وه‌ی تایبه‌ته به‌ئێمه‌وه هه‌وڵه‌كانمانه بۆ كه‌متركردنه‌وه‌ی زه‌ره‌رو ئیفلاسكردن‌و ماڵوێرانی به‌ڵێنده‌ران.\nئاوێنه: تاوه‌كو ئێستا به‌ڕه‌سمی به‌هۆكاری ئه‌م قه‌یرانه‌وه چه‌ند كۆمپانیا توشی زه‌ره‌ر بوه؟\nناجی شێخ عیزه‌دین: له‌سلێمانی له‌كۆی 1248 كۆمپانیا نزیكه‌ی 800 كۆمپانیا توشی مایه‌پوچ بون بون.\nئاوێنه: ئه‌م قه‌یرانه هه‌ولێر‌و دهۆكیشی گرتۆته‌وه وه‌ك ئێوه؟\nناجی شێخ عیزه‌دین: هه‌مو به‌ڵێنده‌ران له‌ژێر كارو بڕیارو پاره‌نه‌دانی حكومه‌تدان، ئه‌وه‌ی كه به‌رچاوه‌و رۆژانه ده‌یبینین ئه‌وه‌یه كه هه‌مومان گیرۆده‌ی ده‌ستی وه‌زاره‌تی دارایین، ئه‌وه‌ی به‌رچاوه‌و ده‌یبینین ئه‌وه‌یه كه ئه‌وانیش وه‌ك ئێمه وه‌هان، ئه‌گه‌ر هه‌ر شتێكیش هه‌بێت وه‌ك ئه‌وه‌ی ده‌وترێت ئه‌وه ئێمه ئاگاداری نین.\nئاوێنه: له‌ئێستادا قسه‌یه‌ك هه‌یه له‌سه‌ر ئه‌وه‌ی ئه‌و كۆمپانیایانه‌ی له‌سنوری سلێمانیدا كار ده‌كه‌ن، ده‌چنه پارێزگاكانی دیكه، شتێك هه‌یه له‌وباره‌یه‌وه؟\nناجی شێخ عیزه‌دین: من باوه‌ڕناكه‌م كارێكی زۆر هه‌بێت له‌هه‌ولێر هه‌تاوه‌كو به‌ڵێنده‌رانی ئه‌وێ فریای نه‌كه‌ون‌و پێویستیان به به‌ڵێنده‌رانی سلێمانی بێت، پاشان ته‌نده‌راتی تازه ده‌رنه‌چوه قابیلێتی ئه‌وه‌بێت كۆمپانیایه‌ك له‌سلێمانیه‌وه ئۆفیس بگوازێته‌وه‌و دڵی به‌وه خۆشبێت كاری به‌ربكه‌وێت، بۆیه من قه‌ناعه‌تم به‌شتێكی له‌و جۆره نیه، به‌ڵام زانیاریمان هه‌یه له‌سه‌ر ئه‌وه‌ی چه‌ند خێزانێك رۆیشتونه‌ته هه‌ولێر بۆئه‌وه‌ی خوێندنی منداڵه‌كانیان نه‌فه‌وتێت؟\nئاوێنه: به‌پێی زانیاریه‌كانی ئێوه، چه‌ند به‌ڵێنده‌ر توشی هه‌ڵهاتن یاخود خۆكوژی بون به‌هۆی ئیفلاسكردنیانه‌وه؟\nناجی شێخ عیزه‌دین: كێشه زۆر بوه، به‌ڵام ئه‌وه‌ی خودی خۆم بینیومه ته‌نها كه‌سێك هه‌بو كه ئه‌ویش هه‌وڵی خۆكوژی بوه نامانه‌وێت ناوی ببه‌ین له‌به‌ر رێز، هه‌رچه‌نده له‌هه‌ولێرو سلێمانی هه‌بوه ئه‌گه‌رچی من كه‌سه‌كانم نه‌بینیوه، ئه‌وه‌ش شتێكی ئاساییه 3600 كۆمپانیا هه‌یه له‌كوردستانداو به‌جارێك پاره‌یان لێ ببڕێت، ئه‌و هه‌مو قورسایی‌و كێشه ئیداریانه بخرێته سه‌ریان، شتێكی ئاساییه شه‌ڕیش روده‌دا چونكه هه‌ر كۆمپانیایه‌ك مامه‌ڵه‌ی له‌گه‌ڵ چه‌ندین كه‌سدا هه‌یه.\nئاوێنه: وه‌ك له‌ماوه‌ی رابردودا بینیمان مامۆستایانی ناڕازی له‌ڕێگه‌ی داواكاری گشتیه‌وه سكاڵایان تۆمار كرد، ئێوه هیچ هه‌نگاوێكی له‌وشێوه‌یه‌تان هه‌بوه؟\nناجی شێخ عیزه‌دین: ئێمه چه‌ند جارێك داواكاری گشتیمان ئاگاداركردۆته‌وه له‌كێشه‌كان، به‌ڵام خاو بون‌و دره‌نگ وه‌ڵامدانه‌وه كارێكی وه‌های كردوه هیوامان پێی نه‌بێت.\nئاوێنه: كه‌واته چاره‌سه‌ری كێشه‌كانتان گه‌یشتۆته بنبه‌ست؟\nناجی شێخ عیزه‌دین: له‌وه گه‌وره‌ترەو داواكاری گشتی خۆیشی روبعه مه‌عاشی هه‌یه‌و دوایشكه‌وتوه‌و هیچیشی پێناكرێت.\nئاوێنه: كۆی گشتی ئه‌و پاره‌یه‌ی ئێوه كه لای حكومه‌ته چه‌نده؟\nناجی شێخ عیزه‌دین: پاره‌كه ترلیۆنێك دیناره.\nئاوێنه: مه‌ترسیی هه‌یه له‌سه‌ر بازاڕی سلێمانی؟\nناجی شێخ عیزه‌دین: مه‌ترسی هه‌یه‌و رویداوه له‌بازاڕی سلێمانی، ئێمه خه‌مخۆرانی شاره‌كه‌مان له‌وه ئاگادار كردۆته‌وه، ئێستا له‌گه‌رمه‌ی مه‌ترسیداین‌و بازاڕی سلێمانی به‌ره‌و وه‌ستانێكی قوڵ ده‌ڕوات، ژماره‌یه‌كی زۆر كه‌سمان هه‌یه قسه‌ی زۆر ده‌كه‌ن به‌ڵام تێناگه‌ن، وه‌زیفه‌ی گه‌وره‌یان هه‌یه به‌ڵام هه‌ستی ئه‌و وه‌زیفه گه‌وره‌یه‌یان نیه، ئه‌وه‌ش یان له‌نه‌زانینه یاخود به‌هۆكاری تره.\nئاوێنه: پێتان وایه چه‌ندی ده‌وێت تاوه‌كو دۆخه‌كه ئاسایی ده‌بێته‌وه؟\nناجی شێخ عیزه‌دین: ئه‌وه له‌داعش‌و ئه‌مه‌ریكاو به‌ریتانیا بپرسه، ئه‌گه‌ر دۆخی سیاسی باش نه‌بێت دۆخی ئابوری باش نابێت، هه‌مو شێتك له‌سلێمانی زیاتر دابه‌زیوه، ئێمه خۆمان داوه‌ته ده‌ست قه‌زاوقه‌ده‌ر، زیانی گه‌وره‌ی سلێمانی ئێستا نایبینین دو سێ ساڵی تر ئه‌گه‌ر ئه‌مه به‌رده‌وام بێت ئه‌وسا جیاوازیه‌كه ده‌بینین، ئه‌وسا ده‌زانین سلێمانی چۆن بوه به‌په‌راوێزو شوێنه‌كانی دیكه‌ش چۆن بون به‌سه‌نته‌ر.\nنووسراوە لە 2016-11-27 6:54 pm


سێ تاوەر تێكشكاوە\nلەڕێی بۆمبی چێنراوەوە، سێ تاوەری گواستنەوەی كارەبا لە باشووری كەركوك تەقێنرانەوە.\nپەیامنێری تۆڕی میدیایی ئێستا لەسەر زاری سەرچاوە ئەمنییەكانەوە پێی ڕاگەیاندنین، تاوەرەكانی گواستنەوەی وزەی كارەبا لەنێوان هەردوو گوندی (الرفیعة والمروح)ی سەر بە ناحیەی ڕەشاد لە باشووری كەركوك لەڕێی بۆمبی چێنراوەوە تەقێنراونەتەوە و بەهۆیەوە سێ تاوەر تێكشكاوە.\nوتیشی، ناوچەكە لەژێر ئەرك و بەرپرسیارێتی فەوجی 1ی لیوای 18 و فیرقەی 5ی پۆلیسی فیدڕاڵدایە.\nبەمدواییە كردنە ئامانجی تاوەرەكانی گواستنەوەی كارەبا لە عێراق زیادیكردووە، ئەمەش هاوكاتە لەگەڵ گرفتەكانی دیكەی سیستمی کارەبا و كەمتركردنەوەی هەناردەکردنی کارەبا و گاز لە ئێرانەوە، لەکاتێکدا پلەکانی گەرما بەرزبوونەتەوە.\nپێشتر حكومەتی عێراق ئاشكرایكرد، لە هێرشەكانی چەند ڕۆژی ڕابردوودا نزیكەی 70 تاوەر و هێڵی گواستنەوەی کارەبای سەرەکی بەتەواوی لەکارکەوتوون.\nهاوسەرۆکی یەکێتیی نیشتمانیی کوردستان لە دەباشان، لە شاری سلێمانی پێشوازی لە باڵیۆزی کەنەدا لە عێراق کرد و ڕایگەیاند،…


داوایی هاوسەرگییریت لێكراوە؟ ئەمانە لەبەر چاو بگرە! – Yalla\nتمّ النشر بواسطةيلا\t فبراير 19, 2018 فبراير 19, 2018 اترك تعليقًا على داوایی هاوسەرگییریت لێكراوە؟ ئەمانە لەبەر چاو بگرە!\nتمّ النشر بواسطةيلا فبراير 19, 2018 فبراير 19, 2018 نُشر فيبیروڕاالوسوم: مارەبڕین،هاوسه‌رگیری


سێ پزیشكی نەخۆشخانەی لەدایكبوونی سۆران تووشی كۆرۆنا بوون | دەزگاى زارى کرمانجى\nسێ پزیشكی نەخۆشخانەی لەدایكبوونی سۆران تووشی كۆرۆنا بوون\nدوای ئەنجامدانی پشكنین بۆ پزیشك و كارمەندانی نەخۆشخانەی لەدایكبوون و منداڵانی سۆران دەركەوت كە سێ لە پزیشكان هەڵگری ڤایرۆسی كۆرۆنان.\nرێزان باڵەك، بەڕێوەبەری راگەیاندنی نەخۆشخانەی لەدایكبوون و منداڵانی سۆران، بەزاری كرمانجی راگەیاند " لە ئەنجامی پشكنینەكانمان بۆ پزیشك و كارمەندانی نەخۆشخانەكەمان بەداخەوە دەركەوت كە سێ لە پزیشكانمان پشكنینەكانیان پۆزەتیڤ بوو، راستەوخۆ گواسترانەوە بۆ شاری هەولێرو لەژێر چاودێریدان و خۆشبەختانە تەندروستیان جێگیرە".\nگووتیشی " هەرچەندە بەردەوام بایەخممان بە پاك و خاوێنی داوە بەڵام دوای بڵاوبوونەوەی ئەم چەند تووشبووەی كۆرۆنا، لەلایەن تیمەكانی بنكەی بەرگری شارستانی سۆران شەوی رابردوو تەواوی نەخۆشخانەكەمان بە دەرمانی دژە ڤایرۆس رشێندراوەو رێكارەكانی خۆپارێزیش زیاتر گیراونەتە بەر بەر بۆ پزیشك و كارمەندانمان و ئەو نەخۆشخانەی رۆژانە سەردانی نەخۆشخانە دەكەن.


ئێران، داوای دڵنیایی ڕێكەوتنەكان لە ئەمریكا دەكات - تۆڕی میدیایی خەڵک\nوتەبێژی وەزارەتی دەرەوەی ئێران ڕایدەگەیەنێت، ئەمریكا جارێك لە سەردەمی تڕەمپ ئەوەی نیشاندا كە دەتوانێت ملهوڕانە بەرژەوەندی وڵاتانی دیكە بخاتە ژێر پێ.\nسەعید خەتیب زادە وتەبێژی وەزارەتی دەرەوەی ئێران لە كۆنفرشانسێكی ڕۆژنامەوانیدا ڕایگەیاند، سیاسەتی كۆماری ئیسلامی ئێران لەگەڵ ئەوەدایە چارەسەری گەمارۆكان بكات، تەنانەت یەك كاتژمێریش دوای ناخات، ئەوە سیاسەتێكە عەلی خامنەیی ڕایگەیاندبوو و وەزارەتی دەرەوەش هەر ئەو ڕێگایەی پێدراوە.\nئاشكراشیكرد، دوور لە چاوەڕوانیش نییە كە خولی دوایی، خولی كۆتایی بێت.\nوتیشی”ئەمریكا جارێك لە سەردەمی تڕەمپ ئەوەی نیشانیدا كە دەتوانێت ملهوڕانە بەرژەوەندی وڵاتانی دیكە بخاتە ژێر پێ، كەواتە دەبێت ئەوان لە دانوستانەكاندا دڵنیامان بكەنەوە”.\nخەڵك- بە گوێرەی دواین ئامار، تووشبووانی ڤایرۆسی كۆرۆنا لە جیهاندا گەیشتە 179 ملیۆن و 573 هەزار و 525 حاڵەت. (زیاتر…)\nخەڵك- د.مەحمود عوسمان، سیاسەتمەداری كورد دەڵێت: "دەبێت هەرێم داوای كشانەوەی هێزەكانی ئەمریكا بكات لە فڕۆكەخانەی نێودەوڵەتی هەولێر" و جەختیشی دەكاتەوە،…\n06 تشرینی یەکەم 2021 3.30 pm\nخەڵك- پەیوەندییەكان گشتییەكان لە وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا زیاتر لە 10 هەزار…\nپزیشكەكەی تڕەمپ: پێویستە بایدن پشكنینی لەبیرچوونەوە ئەنجام بدات\n18 حوزەیران 2021 2.56 pm\nخەڵك- پزیشكەكەی تڕمپ ڕایدەگەیەنێت، پێویستە جۆ بایدن پشكنینی پزیشكی ڕوحی ئەنجام بدات.


ئێران بوو بەیەکەم وڵات کە یاری پۆکیمۆن گۆ ی قەدەغەکرد\nسەرەتا»هه‌واڵ»ئێران بوو بەیەکەم وڵات کە یاری پۆکیمۆن گۆ ی قەدەغەکرد\nلەلایەن Rasty Saeed لە 08/08/2016 0 Comments\nدوای ئەوەی لەلایەن چەندان دەزگا و ناوەندی تەکنەلۆژی جیهانی بەدواداچوونی بۆ کراوە و دەربارەیەوە قسەی زۆر کراوە و بەشێکی زۆریشیان رایانگەیاندووە مەترسی و زیانەکانی زۆر زیاترە لە سوودەکانی یاری پۆکیمۆن گۆ.\nبەمەش پێشبینی دەکرا کە لە بەشێک لە وڵاتان ئەم یاریە ربگیرێت و نەهێڵدرێت یاریەکە کار بکات.\nوڵاتی ئێران بە فەرمی ئەم یاریەی راگرت و قەدەغەی کردووە. کەناڵی BBC لە زاری بەرپرسانی کونسوڵگەری زانیاری باڵاوە رایگەیاندووە کە ئەم یاریە دەبێتە دروست بوونی کێشە بۆ سەر ئاسایشی وڵات و لە ئەنجام دا رایانگرتووە.\nهۆکارەکەشی ئەوە بووە کە ئەم یاریە دەبێتە هۆی ئەوەی کە کۆمەڵانێکی زۆر لە خەڵک لەیەک ناوچە کۆببنەوە، ئەمەش بە هەموو شێوەیەک لەلایەن حکومەتی ئێرانەوە قەدەغەیە و مەترسی لەسەرە چونکە بەرپرسانی ئەو وڵاتە ترسی ئەوەیان هەیە ئەم کۆبونەوانە ببێتە هۆی ئەوەی ئاڕاستەکردنی خەڵکەکە و بەکارهێنانیان بۆ مەرامی سیاسی.\nبابەتەكانی پێشووتركۆمەڵێك كاری كیبۆردی كۆمپیوتەر\nبابەتی دواتر چۆنیەتی داونلۆدکردنەوەی ریکۆردی شاشەی ئایفۆن\nتێك ئای -24 -2 -2015\nدژە وایەرلێس !!!!\nئەمەی دەیبینن ئامێرێکی ناوازەیە کە کاری وەستاندنی وای فای دەکات مەبەست لە داهێنان و بەکارهێنانی…\nفێركاری:چۆنیەتی بەدەست هێنانی ئه‌ژمارى پله‌ى سته‌یشن پڵەس\nلەلایەن Tech Eye 03/09/2017\nلەم بابەتە پێتان گەیشتینەوە بە چۆنیەتی دروست کردنی ئەکاونتی پڵەسی پلەیستەیشن(PlayStation Plus ) . ئەکاونتی…\nئەنتی ڤایرۆسی AVG 2016 بۆ ماوەی یەک ساڵ کار دەکات\nبە ناوی خودا ئیستا باشترین ئەنتی ڤایرۆس و سوکترینم بۆ هیناون کە لە خیرایدا زۆر…\nوێبی ئەمڕۆ تەنیا وێبێکی سادە نییە وەک ساڵانی سەرەتا کە تەنیا دەقی ئاسایی لە خۆ…\nداعش بەرنامەیەکی تایبەتی دروست کردووە بۆ چات کردن\nلەلایەن Rasty Saeed 18/01/2016\nلەهەموو کات و ساتێکدا تیرۆرستان هەوڵی ئەوەیان داوە کە بەرنامەیەک یان رێگایەکی پەیوەندی بەکار بهێنن…\nئایفۆن ٨ په‌نجه‌مۆره‌که‌ی له پشته‌وه‌ی ده‌بێت\nدوای بڵاوبوونه‌وه‌ی وێنه‌یه‌کی نه‌خشه کێشراو له به‌شی پشته‌وه‌ی ئایفۆنێک له‌ژێر لۆگۆی ئه‌پڵدا په‌نجه‌مۆر به‌دی ئه‌کرێت…


لە لێدوانێكی تەلەفۆنیدا هونەرمەند بڵند بۆ خوێنەرانی "هەولێر" ئاماژەی بۆ چەند لایەنێك لە كارە هونەرییەكانی كرد بەتایبەتی بەرهەمهێنانی چەند گۆرانییەكی تازەی خۆی، هەروەها ئاماژە بۆ ئەوەش دەكات بەنیازە بەرهەمێكی میوزیكی بە شێوەی كلیپ بڵاو بكاتەوە.\nلە دەستپێكی قسەكانیدا هونەرمەند بڵند عەبدوڵڵا لە بارەی ھەبوونی دوایین کاری ھونەری تازەی خۆی رایگەیاند: "پار گۆرانییەکی تازەم بە ناوی یەكەم جارە تێكستەکەی لە لایەن شاعیری ھەستناسک رەنج سەنگاوی نووسرابوو، ئاوازەكەی خۆم دامنابوو، بڵاو کردەوە، پەیامی ئەو گۆرانییە تەنیا بۆ ئەوەیە ئێمەی پیاوان پێویستە ڕێزی هاوسەرەكانمان بگرین، چونكە هاوسەر بەشێكی هەر گرنگ و جوانە لە ژیانی ئێمەی پیاواندا، بۆیە من ئەو بەرهەمەم كردووە بە پەیامێك بۆ ئەوەی چیتر هاوسەرەكان لە یەكتری جیا نەبنەوە، بەڕاستی ئەو رێژە زۆرەی جیابوونەوە لە كوردستان جێگەی داخە هیوام وایە كەم ببێتەوەو هەر نەمێنێت!".\nلەبەشێكی دیكەی قسەكانیدا هونەرمەند بڵند عەبدوڵڵا ئەوەشی راگەیاند: "جگە لەو بەرهەمە گۆرانییەكی دیكەشم تۆمار كردووە، لە ژێر ناوی بەیەك ناگەین ئەو گۆرانییە كاری تۆماركردنی تەواو بووە، بەشێكی كلیپەكەشی تەواو بووە، تەنیا بەشێكی ماوەو، هەوڵ دەدەین ئەمساڵ لە وڵاتی سوید لە ئایندەیەكی نزیكدا كارەكانی تەواو بێت، بەرهەمەكە كارێكی جیاواز و تایبەتە، هۆنراوەكەی لەلایەن شاعیر سەركەوت رەسوڵەوە نووسراوە، ئاوازەكەی خۆم دامناوە، كاری میوزیكی لەوڵاتی سوید ئەنجام دراوە، لەكات و ساتێكی گونجاودا ئەو بەرهەمەش بڵاو دەكەمەوە، كە ئەوەشیان هەر لەسەر ئەرك و گیرفانی خۆم بەرهەم هاتووە".\nلە بەشێكی دیكەی لێدوانەكەیدا لەبارەی هۆكاری بڵاوكردنەوەی بەرهەمەكانی بەشێوەی "سینگل" گوتی: "دیارە دەمێكە هەبوونی بەرهەمهێنانی گۆرانی بەشێوەی ئەلبووم لەلای زۆرێك لە هونەرمەندان بووە، بەكارێكی سەخت و دژوار، چونكە بەرهەمهێنانی گۆرانی كارێكی ئاسان نیە، بەرهەمهێنانی چەند گۆرانییەك و كۆكردنەوەی لە سیدیەكدا پێویستی بە خەرجییەكی زۆرە و، ئینجا نەبوونی كۆمپانیایەك بۆ ئەركی چاپ و بڵاوكردنەوەی ئەوەشیان بۆ خۆی ئەرك و ماندووبوونێكی دیكەیە لەسەر شانی هونەرمەند، پاشان بابەتی "كۆپی رایت" ئەوەشیان بۆ خۆی خەمێكی چەند ساڵەیە و تا ئێستاكە چارەسەر نەكراوە، بۆیە پێم وایە بڵاوكردنەوەی بەرهەمەكان بەشێوەی تاك "سینگل" باشترەو گونجاوترە".\nهونەرمەند بڵند عەبدوڵڵا جار جارە بەرهەمێكی میوزیكی بە كلیپ بڵاو دەكردەوە، ئایا لەمەودوا بیر لەكاری لەو شێوەیە ناكاتەوە؟ لەو بارەیەوەش گوتی: "میوزیك بەشێكی زۆر گرنگ و گەورەیە لە ژیانی من، چونكە ئەگەر میوزیك نەبوایە ئەستەم بوو، بتوانم گۆرانی بڵێم، لە هەمان كاتدا ئەگەر شارەزاییم لە بواری میوزیك نەبوایە، زۆر بە زەحمەت دەمتوانی میوزیكی گۆرانییەكانم بەو شێوازە بەرهەم بێنم، بۆیە من هەمیشە میوزیك بە بەشێكی گرنگ لە ژیانی هونەری خۆم دادەنێم، زۆر جار هەستی من بۆ میوزیك لە گۆرانی باڵاترەو پێم خۆشە هەمیشە كاری میوزیكم هەبێت، لە داهاتووشدا بەنیازم كارێكی میوزیكی باش بە كلیپ بڵاو بكەمەوە".\nهونەرمەند بڵند عەبدوڵڵا لە سوید دەژی، دوای ماوەیەك بێدەنگی، دوایین بەرهەمی گۆرانیی خۆی لەگەڵ هونەرمەند ئەیوب عەلی بە شێوەی "دوێت" لە ساڵی 2018ـدا بەناوی بەڵێ عاشقم بڵاو كردەوە.